Ризқ Аллоҳдан, лекин захира фойдадан холи эмас\n19 апрел 2021, Тошкент вақти: 16:38\n“Ислом ва мусулмонлар” эшиттиришининг бу галги сонида кейинги ҳафта ичида дунё сиёсатчиларини ташвишга солиб турган озиқ-овқат бўҳрони мавзуида фикр юритилади.\nБу мавзунинг айнан “Ислом ва мусулмонлар” эшиттириши учун алоҳида мавзу қилиб олинганига бош сабаб – дунё сиёсатчилари, хусусан, БМТ Озиқ-овқат дастури, Жаҳон банки, Халқаро валюта жамғармаси каби ташкилотлар яқин-келажакда озиқ-овқат бўҳронига учраши мумкин, дея хавотир билан санаётган давлатларда яшовчи аҳолининг кўпчилик қисмини мусулмонлар ташкил қилмоқда. Дарвоқе, бу давлатлар сафида Ўзбекистон ҳам бор.\nЯна айнан шу мавзуни бу эшиттиришда тилга олишимизга сабаб бўлган жиҳат – захира масаласи. Дунё давлатлари, асосан, ривожланган Ғарб давлатлари дунёнинг бир четини сув, бир четини олов олиб, глобал равишда иқлим ўзгариши кузатилаётган бир вақтда ўсимлик ва ҳайвонот оламини сақлаш ҳаракатини кўрмоқда. Сўнгги мисоллардан бири Норвегия ҳукуматининг шу йил февраль ойида донли экинларнинг қарийб 4,5 миллион нави уруғи сақланадиган омборни ишга туширганидир.\nБу омбор инсоният тарихида қурилган энг мустаҳкам омборлардан биридир балки. Норвегиянинг энг чекка шимолий нуқтаси – Шимолий муз океанининг мангу музлик ҳукмрон Шпицберген оролида қояни ўйиб қурилган у. Анча-мунча зилзила, ҳатто атом бомбаси портлашига дош беради, ҳарорати минус 18 даража атрофида бўлади. Музхона-омборхонани қуриш лойиҳасини таклиф қилган олимлар фикрича, дунё шу кунларда уруш, глобал иқлим исиши билан боғлиқ табиий офатлар ва энди озиқ-овқат бўҳрони арафасида турибди. Шунинг учун имкон қадар биринчи бўлиб қирон келади, деб хавфсиралган тириклик воситаси – озиқ-овқатни захира қилиш керак.\nБунақа генетик банклар, яъни омборхоналарнинг кўпчилиги дунёнинг ривожланаётган мамлакатларида. Дунё сиёсатчиларининг гапига қулоқ тутилса, айнан ана шу ривожланаётган мамлакатларнинг айримлари ва асосан, қашшоқ давлатлар ҳадемай озиқ-овқат инқирозига учраши мумкин. Бу давлатлар рўйхатида Миср, Камерун, Мавритания, Сенегал, Яман, Бангладеш, Боливия, Индонезия, Афғонистон, Ўзбекистон бор.\nХуллас, хавотир бор ва бу хавотирларга дунёнинг етакчи олимлари далил, ҳужжат қилиб келтираётган ҳисоб-китоблар, таҳлиллар бор. Ҳали айтганимиздек, озиқ-овқат тақчиллигидан қийналиши мумкин, дейилган мамлакатлар сафида, асосан, аҳолисининг асосий қисмини мусулмонлар ташкил қиладиган давлатлар кўпчилик.\nШундай экан, бу хавотирларга шу мамлакатларда яшаб турган аҳолининг муносабати қанақа, деган саволга жавоб қидириб кўрдик ва шубҳасиз, олинажак жавоблар, кутганимиздек, бу аҳолининг диний қадриятлари доирасида бўлди. Зеро, мусулмон аҳлида ризқ масаласи алоҳида, катта бир масала. Келинг, оддий замондошларимизнинг фикрларига қулоқ тутамиз.\nҲар бир бандани Аллоҳ таоло ризқи билан яратган. Ризқига яраша насибаси бор.Овқат тугаб қолади, деб ҳеч ўйламайман. Осмонда учиб юрган қушнинг ҳам Аллоҳ берган насибаси бор.\n- Худойим ҳаммага ўз ризқини берган ва Худойим ҳеч кимни оч қўймаса керак, деб ўйлайман.\nОзодлик: БМТ, Халқаро валюта жамғармаси ҳозирдан тараддуд кўрилмаса, бир кун келиб шундай очарчилик бўлиб, давлатлар ўртасида низо келиб чиқиши мумкинлигини айтяпти...\nМен бунга ишонмайман. Бунга ҳеч ҳам асос йўқ.\nМенимча, бу яна бир сиëсий ўйиндир. Биз ҳеч қандай сабабларни кўрмаяпмизки, озиқ-овқат кам бўлса. Улар озиқ-овқат тугаб қолади, деган маълумотни қаердан олган?\nОзодлик: Балки тадқиқотлар натижасида кўрсатаëтгандир?\nЖаҳон миқëсида бўлса мумкин. Агар буғдой ва унга нисбатан бўладиган бўлса, пахта бизнинг республикамизга умуман керак эмасдир. Раҳбарлар бирор қарорга келиб пахта экиладиган жойларга буғдой экишса.\nОзиқ-овқат тугамайди. Ҳамма меҳнат қиляпти, нимага тугаб қолади? Буғдой экишяпти, қишлоқларга борсак, экин-тикинларнинг ҳаммаси яхши. Қишлоқларда экинлар яхши бўлса, ҳаммаси секин-секин арзон бўлади яна.\nТожикистонлик суҳбатдошлар, кундалик тирикчилигини қилиб юрган замондош мусулмонлар ўз юртида қачондир озиқ-овқат танқис бўлишини тасаввур ҳам қила олмаяпти. Содда айтганда, ризқ Аллоҳдан, деган ақидага амал қилиб яшаяпти.\nХўп, унда захира масаласига қандай қарайсиз, уйингизда қанча муддатлик озиқ-овқатни захира қилиб қўясиз одатда, деб сўраймиз суҳбатдошлардан.\n1 ойлик захирамиз бор. Ҳозир ҳеч ким 1 йиллик захира қилмайди. Бир ойга шукур деймиз, 1 ойлик захира қиламиз.\nАллоҳ бизга қанча умр берган бўлса, шунча умр кўрамиз. Масалан, 1 йилга захира қилсак, эртаси куни ўлиб қолсак, унинг нима фойдаси бор? Бу, билишимча, захирага қарамайди. Худо ҳар кунги ризқни ҳар кун ўзига яраша беради.\nМасалан 3-4 ойлик захира қилиш керак. Лекин Худога ҳам ишониш керак. Чунки Худо ҳеч вақт ўзи яратган бандаларни оч қўймайди.\nОзодлик: Асосан нималарни захира қиласиз?\nУн. Ундан бошқа ҳеч нарсани захира қилмайман.\nЗахира қилиш, албатта, керак. Мен ўзим нафақахўрман ва захирага анча кучим етмайди. Ҳа энди ҳаракат қиламан.\nБу оддий замондошларнинг фикр-муносабатлари. Фикр қилинса, микрофон тутганимиз одамлар бугунги кун билан яшаяпти. Бугунга егулик-ичгулик бор. Ғамлашга қурби келган одамларнинг уйида 1 ойлик егулик бор. Яна ҳам имкони бўлиб қудрати етганлар 3 ойлик ғамлаб қўйиш тараддудида. Бунда ҳам ун ва донни.\nКелинг энди шу саволларга, яъни озиқ-овқат бўҳрони бўлиши ҳақидаги огоҳлантирувларга муносабатингиз қандай ва шу тобда захира қайғусига тушиш керакми, деган саволга маҳаллий имомлардан биридан олинган жавобни тинглайлик:\n- Ҳар кунги ризқ Худодан бўлади, лекин бир кунлик ризқнинг ғамини ейиш ҳам нодурустлик. Худо бандалари ризқига кафил-ку, лекин имконият бўлганда захира қилиб қўйиш фойдадан холи эмас.\nҲар кунлик ризқ Аллоҳдан, аммо имкон бўлганда захира қилиб қўйиш керак.\nЛекин дунёнинг юзлаб олимлари озиқ-овқат бўҳрони ҳақида огоҳлантираётганда бунга бугунги мусулмон аслида қандай муносабатда бўлиши керак? Ризқ Аллоҳдан, дея бугун борига қаноат қилиниши керакми ёхуд музликларга уруғларни захира қилаётган олимлар, давлатлар ортидан бориб, нимагадир тайёргарлик кўриши керакми? Юқоридаги савол-жавобларда бўҳрон соя солиб турган давлатларда яшовчи айрим суҳбатдошлар бундан ортиқ қайғу қилмаётганини сўзлади.\nБироз ўтиб, бу хусусда исломда кўрсатилган тавсиялар, суннат ва фарз амаллар ҳақида тўхталамиз. Ҳозир эса эътиборингизни яна дунё олимлари огоҳлантирувларига қаратмоқчимиз.\nАгар дунё мутахассисларининг таҳлилларига назар солсак, шу кунларда ўзи дунё бўйлаб буғдой захирасининг миқдори ҳам 12 ҳафта – 3 ойга етар экан.\nФақат бу захира бир жойда эмас, у дунёнинг турли давлатларида. Буни тўғри тақсим қилганимиздагина кутилаётган бўҳрондан тинч ўтиб оламиз, демоқда дунё олимлари.\nУлардан бири БМТ Озиқ-овқат дастурининг Осиё давлатлари бўлими директори Тони Банбури. У, хусусан, Марказий Осиё давлатларидаги вазиятга эътибор қаратди ва бу ерда буғдойни экспорт қилувчи асосий давлат Қозоғистонга тўхталди. Қозоғистон буғдой экспортини сентябрь ойига қадар тўхтатгани, Тони Банбури фикрича, яхши ечим эмас.\n“Озиқ-овқат экспорт қилувчилар бу муаммо ечими сифатида экспортни тўхтатмоқда. Бу билан бошқа давлат жуда муҳтож аҳволга келди. Мисол учун, Афғонистон, Шарқий Тимор каби мамлакатлар озиқ-овқат бўҳрони қаршисида турибди. Бироқ бу давлатларга етказиш учун ҳозир маҳсулотнинг ўзи йўқ”,- дейди Тони Банбури.\nХуллас, кутилаётган озиқ-овқат бўҳрони ҳозирданоқ дунё аҳлини баҳсларга тортмоқда. Бу баҳсга эса Марказий Осиё, хусусан, Ўзбекистон ва Қозоғистон ҳам тортилган. Биз ана шу масалаларга ва умуман ҳали айтиб ўтганимиз – ризқ ва егулик заҳираси масаласидаги саволларга ислом, шариат нуқтаи назаридан ойдинлик киритишини сўраб ўзбекистонлик таниқли имом Обид қори Назаровга мурожаат қилдик.\nОбид қори Назаров: Бу халқ тилида қаҳатчилик, дейилади. Агар енгилроқ қилиб айтсак - қимматчилик. Қаҳатчиликка юз тутаëтган мамлакатлар ичида Ўзбекистон ва бошқа кўплаб мусулмон давлатлар бор экан. Мусулмон дунëсининг сиëсати мана шундай чалкаш сиëсат ва мусулмон дунëси шундай абгор аҳволдаки, аслида ҳамма бало-офат бўладиган, Худо асрасин. Бундай олиб қарасангиз, дунë камбағаллашиб бораëтгани йўқ. Ўзи миллион, миллиард, триллион маблағлар тўпланиб ëтибди бир четда. Бу ëқда эса очарчилик хавфи келяпти. Нима учун шундай? Бу бошқарув, тақсимот ва ўзаро муносабатларнинг яхши эмаслигидан. Дейлик, Саудия кучли давлат. Унинг қўшниси Яман камбағал. У ерда халқ қашшоқликда. Ëки Марказий Осиë. Бу давлатлар муносабатлари ҳам бир-бирига боғланиб кетган. Бири бой, бири камбағал. Хулласи калом, қудратли давлатлар яна ҳам кўпроқ адолатли, холисроқ бўлиши керак.\nОзодлик: Озиқ-овқат бўҳрони кутиляпти, дейилган мамлакатлар, масалан, Индонезия, Қозоғистон буғдой экспортини тўхтатиб қўйди. Дунë олимлари бу яхшиликка олиб келмайди, деб танқид қиляпти. Бунга нима дейсиз?\nОбид қори Назаров: Мусулмончиликда олдин ўзингдан, дейилган. Пайғамбаримиз Муҳаммад(с.а.в) ҳам садақа бермоқчи бўлганларга: “Олдин ўз оилангга қарагин, бола-чақангга қарагин. Бола-чақангдан орттирганингни кейин қариндошингга, кейин қўшниларингга, кейин бегоналарга”, деганлар. Бир ҳисобда ўша Индонезия ëки Қозоғистон тутаëтган сиëсат тўғри. Агар ўз халқининг келажагини ўйлаб шундай қилаëтган бўлса, бу биринчи қадам, албатта, шундай бўлиши керак, деб ўйлайман. Иккинчи қадамда эса, албатта, қўни-қўшниларга мурувватли бўлиш керак. Бошқалар аҳволидан ҳам хабар олиш керак. Энди бунинг учун анави ëнидаги қўшнилари ҳам сал инсофга келиши керакда. Ўзи камбағал, аммо қайсар, жоҳил, тўполончи, жанжалкаш, мутакаббир бўлса, бу ëмонда. Пайғамбаримиз (с.а.в) айтганлар: “Аллоҳ ëмон кўрадиган инсон камбағал мутакаббир”. Ўзи камбағал, лекин ақлини ишлатмайди. Кибру ҳаво, осмонда. Бундай ҳолатда иш битмайдида.\nОзодлик: Шариат нуқтаи назаридан захира масаласига, масалан, нафақат шу дунë бўйлаб уруғларни сақлаб қолиш, умуман оддийгина тирикчилик учун захира йиғиш нуқтаи назаридан қандай қаралади?\nОбид қори Назаров: Бу хасислик, бахиллик, очкўзлик мақсадида бўлса ҳаром. Лекин бу оқилона тадбир келажак учун, халқ манфаати учун қилинадиган иш бўлса, жоиз, балки зарур, балки фарз бўлади. Кўпгина нарсаларнинг вазиятга қараб ҳукми ўзгаради. Баъзан ҳолатга, шахсларга қараб ҳам ўзгаради. Бемалолгарчилик бўлса, ҳадисларда ривоятларда бир йил муддатгача мўлжаллаган захира қилиш мумкин, деб келади. Айнимайдиган, сасимайдиган нарсанинг бир йилга етадиганини захира қилиш мумкин. Бу энди юқорида айтилгандай, эртанги кунга ишончсизликдан эмас, балки бир қадар хотиржам бўлиб бошқа зарурий ишларга вақт ажратиш учун.


Эритим – medu.uz – Дорилар ҳақида маълумотлар ўзбек тилида\nHome Йўриқномалар Эритим\nПрепаратниниг савдо номи: Эритим\nТаъсир этувчи модда: Сутэмизувчиларнинг айрисимон безидан олинган полипептидлар комплекси.\nФаол модда: Эритим – 100 мкг.\nЁрдамчи маддалар: 96% тиббиёт этил спирти – 4 мл, тозаланган сув – 6 мл.\nТаърифи: Рангсиз, тиниқ спирт ҳидли эритма.\nФармакотерапевтик гуруҳи: Эритропоэз стимулятори.\nАТХ коди: В03\nЭритропоэзни рағбатлантиради, периферик қонда гемоглобин миқдорини, эритроцитлар ва ретикулоцитлар сонини оширади.\nСуяк кўмигида эритробластик оролчаларнинг сонини ва уларнинг етилиш даражасини оширади, натижада суяк кўмигининг эритроид ўсимтасини рағбат-лантиради.\nЭритимнинг тимус омилининг биологик таъсир қилиш механизмида суяк кўмигининг гемопоэтик хужайраларини функционал фаоллигини рағбатлантиришда буйрак гормони эритропоэтин билан биргаликда аҳамияти бор.\n♦ Турли огирлик даражасидаги темир танкислиги анемияси.\n♦ Қон йўқотиш натижасидаги анемия – постгеморрагик анемияда қўлланилади\nЭритим ичга қабул қилинади.\nТемир танқислиги анемиясини даволашда Эритим суткада 1-2 марта, овқатланишдан камида 30 минут олдин ёки овкатдан ва суюқлик ичишдан 30 минутдан кейин қабул қилинади.\n– катталарга 5-7 томчидан бир қабул қилишда;\n– болаларга 2-4 томчидан бир қабул қилишда, бир чой қошиқ сувга аралаш-тириб берилади.\nДаволаш курси 10-14 кун ёки қон кўрсаткичлари нормал ҳолатга келиш вақтигача. Даволашни периферик қон кўрсаткичларини: гемоглобин миқдори, эритроцитлар, ретикулоцитлар ва гематокрит миқдорини назорат қилган ҳолда ўтказиш мақсадга мувофиқдир.\nАнемияни муваффақиятли даволаш учун Эритимни мажмуавий даволаш таркибида темир препаратлари, зарурати бўлса, фолат кислотаси, В12 витамини, поливитамин ва микроэлементлар билан биргаликда қўллаш тавсия этилади.\nМажмуавий даволаш таркибига кирувчи темир препаратлари ва витаминларни шифокор буюради.\nЭритим барча ёшдаги инсонлар томонидан яхши ўзлаштирилади. Хозирги вақтгача ножўя таъсири кузатилмаган.\nПрепарат компонентларига аллергик реакциялар бўлиши мумкин.\nҲомиладорлик, эмизиш даври, препаратнинг компонентларига юқори сезувчанликда қўллаш мумкин эмас.\nҲозирги вақтгача клиник синовлар жараёнида олинган натижалар Эритимни бошқа дори препаратлари билан ҳар қандай ўзаро таъсири йўқлигини кўрсатди.\nЭритим қабул қилгандан кейин 30 минут давомида сув ва овкат қабул қилиш мумкин эмас. Препарат психомотор реакциялар тезлигига ва диққат концентрациясига таъсир қилмайди.\nЭритимнинг терапевтик диапазони жуда кенг. Ҳатто, доза ошириб юборилса ҳам интоксикация ҳолатлари кузатилмаган. Даволаш жараёнида гемато-критнинг нормадан ошиб кетишига йўл қўйилмасин.\nИчга қабул қилиш учун эритма. 40% этанолда 10 мл дан 0,001% ли Эритим эритмаси. Ҳажми 25 мл бўлган, томчилатгич ва бураладиган қопқоқча билан таъминланган рангли шиша флаконда.\nЁруғликдан ҳимояланган жойда, 20оС дан юқори бўлмаган ҳароратда сақлансин.


Россияда яна бир савдо марказида ёнғин содир бўлди\nРоссияда яна бир савдо марказида ёнғин...\n04.04.2018 15:52 0 1852\nФото : Кирилл Василев\nБугун, 4 апрель куни Москванинг шарқий қисмида жойлашган «Персей для детей» номли болалар савдо марказида ёнғин содир бўлди. Бу ҳақда шаҳар махсус хизматларидаги манбага асосланиб, «РИА Новости» маълум қилди.\n«Жароҳатланганлар бор, савдо марказидагилар қутқарув зинапояси орқали эвакуация қилинган», деган агентлик суҳбатдоши.\nТўрт қаватли савдо маркази 2009 йилдан бери фаолият юритмоқда. У болалар буюмларини сотишга мўлжалланган бўлиб, унда аттраксионли кўнгилочар жой ҳам мавжуд.


Мишель Платини УЕФА президентлигидан кетгани ҳақида расман маълум қилди. У бу ҳақда бугун ташкилотнинг Афинада бўлиб ўтаётган навбатдан ташқари конгресси вақтида эълон қилган.\n"Бу менинг УЕФА президенти сифатидаги охирги нутқим... Виждоним тоза. Ишонаманки, айбсизман ва буни исботлаш учун курашни давом эттираман. Ким мени қўллаб-қувватлаган бўлса, уларнинг барчасига миннатдорчилик билдираман. Ҳар ким ўз ишончига эга. Асосийси бу футбол - мен севадиган футбол", дея унинг баёнотидан иқтибос келтирган ТАСС.\n2015 йилнинг кузида коррупцион можаро туфайли Мишель Платини футбол фаолиятидан 8 йилга четлатилган ва унга жарима қўлланганди. Кейинроқ, февраль ойида унинг дисквалификацияси муддати 6 йилга камайтирилди. Спорт арбитраж судига мурожаат қилинганидан кейин жарима миқдори 80 мингдан 60 мингга, дисквалификация муддати эса 4 йилга туширилди.


Финляндия ҳукумати фуқароларга ойига 800 евро беришга тайёр\n19:29 / 03.11.2015\nФинляндия ижтимоий суғурталаш бошқармаси (Kela) ижтимоий ва бошқа имтиёзлар эвазига ҳар бир фуқаро ҳисобига 800 евро миқдорида сўзсиз даромад ёзиш имкониятини кўриб чиқмоқда. Бу ҳақда Yle нашри хабар бермоқда.\nЯнги тизим икки босқичда жорий қилинади. Биринчисида 550 евро эвазига имтиёзлардан қисман воз кечиш, иккинчисида эса 800 евро эвазига тўлиқ воз кечиш кўздан тутилмоқда.\nKela бу тизим мамлакат молиявий тизими тўладан қайта кўриб чиқилишига замин бўлишига умид қилмоқда. Ташкилот тадқиқот департаменти раҳбари Олли Кангаснинг сўзларига қараганда, лойиҳа режаси 2016 йил ноябрига қадар ҳукуматга тақдим этилади.


Ливияда нефт қазиб олиш тикланяпти | Azon.uz - Ахборот-таҳлилий портал\n661 17:08 10.06.2021\nЛивия яқин йилларда кунлик нефт қазиб олиш ҳажмини 2,1 миллион баррелга етказмоқчи. Бу ҳақда Ливия миллий нефт компанияси бош директори (NOC) Мустафо Саналла маълум қилган.\nУнинг қайд этишича, охирги йилларда қуролли тўқнашувлар туфайли нефт ва газ қазиб олиш сезиларли даражада камайиб кетди, кўпгина конларда ишлар тўхтаб қолди, экспорт терминаллари ҳам ишламади. Мамлакатда вазият барқарорлаша бошлагач, кунлик нефт қазиб олиш ҳажми 1 миллион баррелдан ошди.\n«Нефт конларини тўлиқ қувват билан ишга тушириш учун кенг кўламли модернизация ўтказиш зарур, – дейди Саналла. – Биз бир қатор лойиҳаларни режалаштиряпмиз, уларнинг ёрдамида кунлик нефт қазиб олишни 2,1 миллион баррелга, газ қазиб олишни эса 4,1 миллиард куб метрга етказмоқчимиз».\n2011 йилда бошланган фуқаролар урушидан олдин Ливияда кунига 1,6 миллион баррел нефт қазиб олинар эди. Мамлакат экспорт даромадларининг 95 фоизи айнан нефт ва газга тўғри келган. 2020 йилда кунлик нефт қазиб олиш ҳажми 100 минг баррелга тушиб қолди.\nЛивия нефт мустафо Махсус\n«Россиялик жангчилар Ливияда ҳарбий жиноятларга қўл урган бўлиши мумкин» – БМТ\n407 07:40 05.10.2021\n651 20:15 23.09.2021\nЛивияда умуммиллий ярашув эълон қилинди\n685 12:05 07.09.2021\nМуаммар Қаззофий қайтадан дафн этилади\n2790 22:55 06.09.2021\nЛивия: Қаззофийнинг ўғли озодликка чиқди\n873 13:00 06.09.2021\n1642 17:00 30.08.2021


17:54 / 29.09.2017 | ms_virtual | 4258\nВа алайкум ассалом! Ҳаққи бор.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Маслаҳат сўралмагунча, жувон никоҳланмас. Изн олинмагунча, бокира никоҳланмас», дедилар. «Эй Аллоҳнинг Расули, унинг изни қандай бўлади?» дейишди. «Сукут сақламоғи», дедилар». Бешовлари ривоят қилганлар. Бошқа бир ривоятда: «Жувон ўз нафсига валийсидан ҳақлироқдир. Бокирадан эса изн сўралади. Унинг изни – сукутидир», дейилган. Бу ҳадиси шарифда никоҳ масаласида қиз ва аёлларнинг розилиги шарт экани, совчи келганида, эркаклар, яъни оталар, акалар ва бошқалар ўзларича жавоб бериб юбормасдан, улар билан маслаҳат қилиб, розиликларини олишлари кераклиги баён қилинмоқда. Замон бузилиб, ишлар тескарисига айланмай туриб, нафақат мусулмонларда, балки дунёнинг барча халқларида ҳам бир қизга совчилик қилиш оила бошлиғи бўлмиш отага гап очиш, ундан розилик сўраш билан бўлган. Оддий инсоний одоб-ахлоқ, халқларнинг урф-одатлари шуни тақозо қилган ва қилади ҳам. Ислом оталарга ёки уларнинг ўрнига қолган валийларга қизнинг ўзидан розилик сўрашни тавсия қилади. Чунки ҳолатнинг ўзи шуни тақозо қилади. Бир одамни ўзининг изнисиз, хабарисиз, розилигисиз эрга бериб юбориш тўғри эмас. Агар эрга тегиши ҳақида сўз кетаётган кимса эрдан ажраган жувон бўлса, у ўз розилигини очиқ-ойдин айтиши шарт. Чунки у оила кўрган, эркак киши билан муносабатда бўлган, никоҳ масалаларида тажрибага эга, бундай гапларни гаплашиб юрган. Энди очиқ маслаҳатлашишдан уялмайди. Маслаҳат қиз боланинг турмушга чиқиши ҳақида бўлаётган бўлса, бир оз бошқача йўл тутилади. Агар у очиқ жавоб берса, ўзининг иши. Унинг ўша жавобига қараб иш қилинади. Аммо индамаса, сукути розилик аломати бўлади. Муслима қизлар одоб-ахлоқ, ҳаё, эҳтиром доирасида тарбия топганликлари туфайли уялиб, отаси ёки бошқа яқинлари билан ўз никоҳи тўғрисида гаплашишга уялиб, индамайдилар. Шунинг учун қиз боланинг уялиб, индамагани унинг бу никоҳга розилиги ҳисобланади. Лекин индамаслигига норозилик аломатлари қўшилса, бундай сукутни розилик деб бўлмайди. Бундай ҳолларда оналарни ишга солиш яхшироқ бўлади. Зотан, жорий одатлар ҳам шунга айланиб қолган. (“Бахтиёр оила” китобидан). Валлоҳу аълам!\nОта-она айтганига ёки диний қоидалар асосида (диний илми бор қизга) уйланиш


Ўшда ўтган митингда бир неча минг одам иштирок этган.\nЎшда коррупцияда айбланиб қўлга олинган Божхона хизмати раҳбарининг собиқ ўринбосари Райимбек Матраимов тарафдорлари митинг ўтказди. Бир неча минг киши иштирок этган намойишда “Райим миллион” сифатида танилган Матраимовни қамоқдан озод этиш талаб қилинди.\n28 февралда ўтган митингда Раимбек Матраимов асос солган коррупциявий схемани фош этиб, бу ҳақда журналистик суриштирув ўтказган “Азаттиқ” радиоси ва “Клооп” нашри фаолиятига қарши фикрлар айтилди.\nФуқаровий жамият вакиллари эса АҚШ томонидан 2020 йилнинг 9 декабрида "жаҳондаги йирик коррупционер" сифатида қора рўйхатга киритилган Райимбек Матраимовни оқлаш ҳаракати билан ўтказилган мазкур митингни демократик қадриятлар ва сўз эркинлигига таҳдид сифатида баҳоламоқдалар.\nМитинг ташкилотчилари митингга 15 минга яқин одам келганини билдиришди. Лекин мустақил кузатувчилар ва журналистлар ҳисоби бўйича намойишда 5 мингга яқин одам қатнашган.\nМилиция ва Ўш шаҳар ҳокимияти иштирокчилар сонига аниқлик киритмади, “митинг тинч ўтди” деган маълумот бериш билан чекланди.\nМитингчилар Райим миллионни "оммавий ахборот воситаларидан жабрланган шахс" деб эълон қилишди\nМитингда иштирок этганлар сафида Қирғизистон парламенти депутатлари Мирлан Бакиров, Бақтибек Райимқулов, Таабалди Тиллаев, Искендер Матраимов ҳам бор эди.\nДепутатларнинг барчаси митингда сўзга чиқиб, Райимбек Матраимов бегуноҳ қамалганини айтдилар ҳамда Қирғизистондаги нодавлат ташкилотлар, “Клооп” ва “Азаттиқ” радиоси ишини танқид қилишди.\n“Ҳамма ерда ҳолислик бўлиши керак. Нотўғри, ёлғон маълумотлар айтиб келинди. Райимбек Исмаилович Матраимов иши юзасидан депутатлар комиссияси тузилиб, 7 ой ишлади. 700 миллион доллар юзасидан текширувлар олиб борилиб унинг 7 тийинига ҳам Райимбек Матраимовнинг алоқаси йўқлигини аниқлади”, - деди депутат, “Мекеним Қирғизистон” партияси етакчиси Мирлан Бакиров.\nАкция иштирокчилари “Матраимовга озодлик!”, “НПО бизга керак эмас!” деган ёзувларни ушлаб туришди. Райимбек Матраимовнинг акаси Искандар Матраимов ҳалқ қўлловига муҳтож эканини билдирди:\n“Мен укамни мақтай олмайман, уни халқ мақтасин. Укамнинг гуноҳсиз эканини биламан, қўллаганинглар учун таъзим қиламан”.\nАкция якунида Матраимовни озод қилиш, уни “оммавий ахборот воситаларидан жабр кўрган шахс” сифатида баҳолаш тўғрисида резолюция қабул қилинди.\nМитинг олиб борувчиси Аман Ибраев эса собиқ божгирни озод қилиш талаби билан Қорасув туманининг 40 минг аҳолиси имзоси қўйилган мурожат ҳукуматга юборилишини айтди. Талаблар бажарилмаса 5 минг одам Бишкекда митинг ўтказишга тайёр экани ҳам айтилди.\nФуқаровий жамият вакиллари 28 февраль куни ўтказилган мазкур митингни қораламоқда\nКузатувчи Асилбек Жўўдўнбековга кўра, Матраимовлар клани катта митинг ўтказиш орқали коррупция бўйича суриштирув ўтказган мустақил оммавий ахборот воситаларига таҳдид қилмоқда ва ҳукуматни огоҳлантирмоқда:\n“Матраимов "халққа ёрдам берди, масжид қурди” дейишаяпти. Муҳтожларга операция учун пул берди дейишаяпти. Бироқ биз унинг топган пули манбаини билишимиз керак. Буни фикрлай олишимиз керак. У қанча пулни, миллионларни ўзлаштириб, унинг қанчасини ёрдам сифатида берди? Балки митинг бўлаётган воқеаларни тушунмаган, коррупция нима эканини билмаган одамларни алдаш орқали бўлаётгандир. Биз бу ҳақида ўйлашимиз керак экан. Бу, жамият оқ ва қорани ажрата олмай қоладиган даражага етганининг белгиси”.\nҲуқуқ ҳимоячиси Гулғақи Мамасалиева эса митингни сўз эркинлиги ва демократияга бўлган ҳужум деб баҳолади. Унга кўра, Райимбек Матраимовнинг давлатга келтирилган зиённи тўлаб бергани – айбини тан олганидир:\n“Митингга чиқиб, ўз фикрини билдиришга ҳар кимнинг ҳаққи бор. Бироқ бунинг сабаблари бўлиши керак. Жиноятчи одамни қўллаш – қизиқ кўриниш, Расман ўзи ҳам айбини тан олган одамни оқлашга ҳаракат қилишмоқда. Матраимовларнинг биз тўғрида ҳеч ким ҳеч нарса ёзмасин деган ҳаракати, нодавлат ташкилотлари, “Азаттиқ”ни ёпиш тўғрисидаги талаблар – адолатни ҳимоя қилаётган ахборот воситалари ҳамда жамоат ташкилотларига қаратилган ҳужумдир”.\nБишкекда коррупцияга қарши акция\nЎшда Матраимовлар митинги бўлаётган бир пайтда Бишкекда фуқаровий жамият фаолллари коррупцияга қарши ва қонунийликни талаб қилган навбатдаги юришга чиқди. Бу сафар унга 20га яқин фаол келди.\n"Бошидан бошла" ҳаракати ташаббуси билан "Қонунийлик учун!", деб аталган тинчлик юриши 2020 йил ноябридан бери, ҳар якшанба ўтказиб келинади.\nТашкилотчилардан бири Улан Усўйун, коррупция йўқ бўлмагунича ва ноқонуний ҳаракатлар тўхтамагунча бундай тадбирлар давом этаверишини айтади.\nБишкек суди АҚШ "қора рўйхат"га киритган собиқ божхона мулозимини жарима қўллаб озод қилди\nРайимбек Матраимов судда ўз айбини тан олган\nБироқ 14 февраль куни пойтахт Бишкекда Матраимовнинг озод этилганига қарши оммавий норозилик намойиши бўлиб ўтган. Шундан сўнг Матраимов 18 февраль куни қайта қўлга олинган эди.\nОзодлик радиоси қирғиз хизмати –“Азаттиқ” суриштирувларида Матраимов коррупцион схема асосида Қирғизистондан камида 700 миллион долларни ноқонуний равишда чет элга олиб чиқиб кетгани айтилади.\nАҚШ қора рўйхатига киритилган ва Қирғизистонда суд залидан озод қилинган Райим миллион яна қамоққа олинди\nҚирғизистон пойтахтида коррупцияга қарши акция бўлиб ўтди\n“Озод Европа/Озодлик” радиоси қирғиз журналистига таҳдид қилганларни жавобгарликка тортишни сўради\nСобиқ қирғиз расмийси: Матраимов Озодлик журналистини тирик ёки ўлик ушлаб келишимни буюрган


Коронавирус ташҳиси учун илк тўплам Новосибирскдан Ўзбекистонга келтирилди Ўзбекистон янгиликлари\nКоронавирус ташҳиси учун илк тўплам Новосибирскдан Ўзбекистонга келтирилди\n26 February 2020, 15:14\nЎзбекистон, Тошкент – Batafsil.uz ЯА. Новосибирскдан Ўзбекистонга коронавирус ташхиси учун биринчи тўплаб олиб келинди. Мухбиримиз хабар беришича, бу ҳақида "Россия 24" телеканалида репортаж намойиш этилган.\nКасалликни аниқлаш ёки унинг йўқлигини тасдиқлаш учун мутахассисларга вируснинг РНК қисми керак бўлади. Бу мураккаб ва топилиши қийин бўлган синов тизимлари бўлиб, уларнинг реакциялари молекуляр даражада кечади. Тизимлар ҳам, реактивлар ҳам талаб юқори бўлганлиги боис қиммат ва ҳозирда уларга этишмовчилик сезилмоқда.\nНовосибирск институти ўзида ишлаб чиқарилган диагностика тўпламларини Ўзбекистонга етказиб берди. Биринчи партия мингта ташҳис учун етарли.\nМолекуляр диагностика учун замонавий жиҳозлар Роспотребнадзор ва Ўзбекистон Соғлиқни сақлаш вазирлиги ўртасидаги кўп йиллик ҳамкорлик маҳсули ҳисобланади. Роспотребнадзор 2009 йилдаги чўчқа гриппи эпидемияси давриданоқ Тошкентдаги Вирусология институтига кўмак беришни бошлаган эди.\nРепортажда айтилишича, коронавирус тарқалиши билан европаликлар ва америкаликлардан фарқли ўлароқ россиялик мутахассислар биринчи бўлиб ўзбекистонлик шифокорлар илтимосига жавоб беришиб, текинга ёрдам кўрсатишни бошладилар.\nРоссия ва Ўзбекистон ўртасидаги ҳамкорлик фақат коронавирусга қарши курашиш билан чекланиб қолмайди. Бу бутун Евросиё минтақасини хавфли инфекциялардан ҳимоя қилишга қаратилган кенг қамровли тадбирлар: вабонинг олдини олиш, иммунитет танқислиги вируси ташхисини ўз ичига олади. Бир неча йиллардан буён Россия Ўзбекистонга замонавий жиҳоз ва юқори технологияли лабораторияларни этказиб бермоқда.\n- Бугунги кунда икки мамлакат ўртасида тиббиёт соҳасидаги ҳамкорлик фаоллашмоқда, - деди Россиянинг Ўзбекистондаги Фавқулодда ва Мухтор элчиси Владимир Тюрденев. - Мен Россиянинг БМТ ОИВ /ОИТС алмашиш дастури орқали иштирокини таъкидламоқчиман – бу ерда, яъни Ўзбекистонда ушбу касалликни енгишга ёрдам бермоқдамиз. Бундан ташқари, биз техник ёрдам кўрсатмоқдамиз: Россия томони ўзбекистонлик ҳамкорларга учта экспресс-лабораторияни етказиб берди.\nҲамкорликнинг яна бир муҳим йўналиши - тиббиёт соҳаси мутахассисларини тайёрлашдан иборат. Ўзбекистонлик шифокорлар Россияда ўқитилиб, малака оширмоқдалар. Н.И.Пирогов номидаги Россия миллий-тадқиқот тиббиёт университети филиалини очиш масаласи кўриб чиқилмоқда.


Жаҳон чемпионати. Тўрт нафар шахматчимизда юз фоизлик натижа! / Olamsport.com\n09:29Умар Нурмагомедовнинг жанги Конор - Хабиб сабабли кўчирилди. Нега?\t0 09:08Istanbul Challenger. Истомин иккинчи учрашувини ўтказди\t0 08:47Сурхондарёда дзюдо бўйича мусобақа бўлиб ўтди\t0 08:26Ибрагимовичнинг дубли "Милан"га ишончли ғалабани тақдим этди\t0 08:05Макс Холлоуэй навбатдаги жангини камар учун ўтказади\t1 07:44Конор Макгрегор: Хабиб, мен чемпионман! 2 07:23Қорақалпоқ қиличбозлари ёшлар чемпионатида тенгсиз\t0 07:02“ФК-Қамаши” энг яхши жамоа. Ахрор Рўзиев “Олтин бутса” соҳиби\t0 22:21Бел олиш ва уч кураш ассоциациясида 2020 йил якунлари сарҳисоб қилинди\t0 20:00Конор ва Порье - UFC`нинг икки асосий жангчиси! Иккаласи ҳам Ломаченкодан мамнун\t1 19:30UFC. Ўзбек спортчиси жанг қиладиган турнирнинг марказий тўқнашуви учун ПРОМО-РОЛИК\t0 18:53Карикатура: Гвардиола марказий ҳимоядаги муаммодан қутулдими?\t0 18:19UFC 257. Конор Макгрегор ва Маҳмуд Мурадов жанг қиладиган турнир Ўзбекистонда жонли эфирда намойиш этилади\t4 17:45Шерзод Аҳмедовни табриклаймиз\t0 17:17Пара-дзюдочиларимиз Британияда ўтадиган мусобақага тайёрланишмоқда\t0\n22 апр 10:41\nЖаҳон чемпионати. Тўрт нафар шахматчимизда юз фоизлик натижа!\nТуркиянинг Анталия шаҳри шахмат бўйича 7 ёшдан 17 ёшгача бўлган мактаб ўкувчилари ўртасидаги Жаҳон чемпионатига мезбонлик қиляпти.\nНуфузли мусобақада иштирок этаётган Ўзбекистон терма жамоасининг 4 нафар аъзоси ғолибона юришини давом эттирмоқда. Ҳумоюн Бекмуродов, гроссмейстер Жавоҳир Синдаров, Нодирбек Ёқуббоев ҳамда Афруза Ҳамдамова ўтказилган тўрттала партияда ҳам зафар қучишди.\nЎн беш ёшли Жавоҳир Синдаров 4-турда туркиялик Атакан Бичерни, Ҳумоюн Бекмуродов қозоғистонлик Алихан Хазатулини, Афруза Ҳамдамова эса Шри-Ланка вакиласи Неминди Раманаякени мағлубиятга учратди. 17 ёшлилар турнирида қатнашаётган Шамсиддин Воҳидов эса яна бир ҳамюртимиз Нодирбек Ёқуббоевга имкониятни бой берди.\nБу турда Али Қосимов қозоғистонлик Семён Зотовни, Баҳром Баҳриллаев яна бир қозоқ шахматчиси Ерасил Галимни таслим этди. Акбар Аллаберганов мўғулистонлик Тумурчудур Тувшинтулга билан дуранг ўйнади. Зайнура Абророва қозоғистонлик дугонаси Алия Шимбаевадан енгилди. Умида Омонова мўғулистонлик Хишигбаатар Баясгалан билан муросага келди.\nЖанг санъати ва ёпиқ иншоотлардаги VI Осиё ўйинлари қолдирилди 0


Жанубий Корея прокуратураси мамлакат президентини коррупцияга алоқадорликда гумон қилмоқда\n09:13 / 20.11.2016\nЖанубий Корея прокуратураси мамлакат президенти Пак Кин Хенинг коррупция можаросига аралашиб қолган дугонасига расмий айбловлар эълон қилди, деб хабар бермоқда Reuters ахборот агентлиги.\nАгентлик маълумотларига кўра, ушбу иш доирасида президентнинг собиқ бош ёрдамчисига ҳам айбловлар эълон қилинган.\nПрезидентнинг ўзига унинг дахлсизлиги сабабли айблов эълон қилиб бўлмайди. "Франс Пресс" ахборот агентлигининг маълум қилишича, прокуратура президентни коррупция можаросида "муҳим роль" ўйнаган бўлиши мумкинлигида гумон қилмоқда.\nПак Кин Хенинг бу можаро сабабли рейтинги рекорд даражага пасайиб кетди, бу кўрсаткич 5 фоизни ташкил қилмоқда. Жанубий Корея президенти атрофида сиёсий можаро у дугонаси Цой Сун Силга ўнлаб нутқларини расман ўқилишидан олдин берганини тан олгандан кейин авж олиб кетган.\nБундан ташқари, Цой Жанубий Кореянинг йирик корпорацияларига босим ўтказиб, улардан ноқонуний равишда пул йиғганликда гумон қилинмоқда.


Хитойлик фермернинг 7 йиллик меҳнати самараси\n16:02 / 13.07.2016\nХитой ОАВ 7 йил давомида қўлбола шахсий учар қурилма-автожир устида ишлаган ватандоши ҳақида ёзмоқда. Мустақил авиаконструктор яқинда ўз меҳнати маҳсулини синовдан ўтказган. Интернетда синов парвозларини исботловчи видеолавҳалар пайдо бўлган.\nХабарларга кўра, Се Баоганг фақатгина ўрта мактаб маълумотига эга бўлиб, қишлоқда яшайди. Кундузи дехқончилик билан шуғулланувчи Се кечқурунлари қўлбола учар мосламаси устида ишлаган. У ўз моделини 2009 йили намойиш этган, бироқ уни такомиллаштиришга 7 йиллик умрини сарфлаган.


"Президент совғаси" - "Матиз" ва "Дамас" учун кураш ҳамда кўпкари мусобақаси ўтказилди / Olamsport.com\n10 дек 11:02\nКураш, От Спорти\n"Президент совғаси" - "Матиз" ва "Дамас" учун кураш ҳамда кўпкари мусобақаси ўтказилди\nТеглар : КўпкариКурашБухоро\nАйни кунларда Қишлоқ хўжалиги ходимлари куни ва Ҳосил байрами Республикамизнинг барча ҳудудларида кенг нишонланмоқда.\nЖумладан, куни кеча Бухоро вилоятининг Когон туманида Қишлоқ хўжалиги ходимлари куни ва Ҳосил байрами муносабати билан кураш ва кўпкари мусобақалари ўтказилди. Шунингдек, катта байрам тадбири ва оммавий сайллар бўлиб ўтди.\nКураш мусобақасида Республикамизнинг деярли барча вилоятларидан 1000 нафарга яқин катта, кичик полвонлар ғолиблик учун гиламга чиқишди. Мазкур мусобақада 1-ўрин жондорлик полвон Эркин Дониёровга насиб этди ва Бухоро вилояти ҳокими томонидан бош соврин “Спарк” автомашинаси ҳамда 1 та от ва 1 та туя билан тақдирланди.\n2-ўринни эгаллаган жондорлик Нурбек Тўраев 1 та туя ва 3-ўринни эгаллаган хоразмлик полвонга 1 та от совға қилинди. Совғаларни шахсан вилоят раҳбари ва шу билан бирга вилоят кураш федерацияси раиси Ўктам Барноев ҳамда Ўзбекистон миллий кураш федерацияси раиси ўринбосари Комил Юсупов топширди.\nУндан ташқари ўз вазнларида ғолиб бўлган қолган полвонларимиз ҳам қимматбаҳо совғалар ва 30 дона қўчқорлар билан тақдирланишди.\nШунингдек, байрам тадбирида кўпкари мусобақаси ҳам бўлиб ўтди. Унда биринчи ўринни қўлга киритган чавандозга ҳам “Спарк” автомашинаси совға қилинди.


19.01.2019 09:29 0 576\nРомитан туман ҳуқуқни муҳофаза қилиш идоралари томонидан олиб борилган тадбир жараёнида «Зарафшон» маҳалласида истиқомат қилувчи И. Ҳ. уйидан қурол топилди. У узоқ йиллар давомида яширин равишда ўқотар қуролни тегишли рухсатномасиз қонунга хилоф равишда сақлаб келгани аниқланди. Бу ҳақда «Xabar.uz»га Бухоро вилоят ИИБ матбуот хизмати раҳбари, майор Қувват Ярашов маълум қилди. Қурол 1934 йилда «ИЖЕВСК» қурол заводида ишлаб чиқарилган 1 нилли, 16 калибрли «Иж-5» моделли, 10983-рақамли ўқотар ов қурол экани тасдиқланган.\nЎзбекистон Республикаси Жиноят Кодексининг 248-моддасига кўра, тегишли рухсатномасиз ўқотар қурол, шунингдек, ўқ-дори, портловчи модда ёки портлатиш қурилмаси тайёрлаш, олиш, олиб юриш, сақлаш, олиб ўтиш ёки жўнатиш жиноий жавобгарликка сабаб бўлиши белгиланган. Шунга кўра И.Ҳ. нисбатан жиноят иши қўзғатилиб, тергов ҳаракатлари олиб борилмоқда.


Саудияда терактнинг олди олинди » Ўзбекистон янгиликлари – Zamin.uz\nСаудия Арабистони хавфсизлик кучлари жума куни теракт уюуштиришни режалаштираётганликда гумонланаётган икки шахсни ўлдириб, терактнинг олдини олишди. Бу ҳақда Франс Пресс агентлиги мамлакат ИИВга таяниб, хабар бермоқда, дейилади "Даракчи" нашрида\nХавфсизлик кучлар Асир округида айланиб юрган икки автомобилни кузатишди. ИИВ хабар қилишларича, машиналардан бирида портловчи мослама бўлган. Уларни кузатишаётганини пайқаган автомобиль ҳайдовчилари ҳуқуқ-тартибот идоралари ходимларига қарата ўқ узган, шундан сўнг қувғин бошланган. Воқеа жойиҳа хавсизлик кучларига қарашли вертолёт жалб этилди. Бир муддат ўтгач, ғаразгўйлар машинадан чиқиб қочишди, машина эса портлаб кетди.\nТаслим бўлишни истамаган икки нафар гумонланувчилар отишма давомида отиб ўлдирилди. Таҳмин қилинаётган террорчиларнинг шахси аниқланмади.\n15:30 ОАВ: Анқарада йирик терактнинг олди олинди


Мақолалар мазкур саъна бўйича сараланган: Вторник, 24 Октябрь 2017\nБугуннинг завқи, эртанинг фароғати\nБугун диёримизнинг қай гўшасига борманг, авваллари кўрилмаган суръат ва жўшқинлик намоён. Энг асосийси, кишиларда ўзига, қилаётган ишининг натижасига ишончи ортаётганининг гувоҳи бўласиз.\nИшончли маълумотлар тўғри қарор қабул қилишда алоҳида аҳамиятга эга\nПойтахтимизда Мустақил Давлатлар Ҳамдўстлиги Гидрометеорология бўйича давлатлараро кенгашининг 29-сессияси бўлиб ўтди. Унда Россия Федерацияси, Қозоғистон, Туркманистон, Беларусь, Қирғизистон, Тожикистон ва Арманистон Республикалари миллий гидрометеорология хизматлари делегациялари қатнашди.\nКорeя Рeспубликаси элчиси билан учрашув\n25 октябрь куни Ўзбекистон Республикаси ташқи ишлар вазирлигида Корея Республикаси Фавқулодда ва мухтор элчиси Квон Ён У билан учрашув бўлиб ўтди.\nЎзаро алоқаларни мустаҳкамловчи манфаатли келишувлар\nПойтахтимизда давом этаётган пахта бўйича халқаро маслаҳат қўмитасининг 76-ялпи мажлиси ҳамда XIII халқаро Ўзбекистон пахта ва тўқимачилик ярмаркасида соҳа бўйича жаҳонда таниқли мутахассислар, олимлар, йирик енгил саноат корхоналари ҳамда савдо компаниялари вакиллари қатнашмоқда.\nЭркин валюта сиёсати: Мамлакатимиз экспорт салоҳиятини ошириш, инвестиция муҳитини яхшилашга қаратилган муҳим ташаббус\nҲар қандай мамлакатда валюта муомаласининг ҳаддан зиёд маъмурий тартибга солиниши алоҳида тармоқлар ва хўжалик юритувчи субъектлар учун имтиёз ҳамда преференцияларнинг камсамарали тизимини асоссиз равишда шакллантиришга йўл очади. Бизнес юритишда тенг бўлмаган шарт-шароитлар вужудга келиши эса рақобатнинг бозор тамойиллари бузилишига олиб келади. Хорижий инвестицияларни жалб этиш, товарлар ва хизматлар экспортини ошириш, умуман, мамлакат иқтисодий ривожланишида тўсқинлик қилувчи омилга айланади.\nОсойишталик посбонлари қасамёди\nТинч ва осойишта ҳаёт тараққиёт ҳамда фаровонликнинг муҳим омилидир. Шу боис юртимизда бу масалага алоҳида эътибор қаратилиб, осойишталик посбонлари учун барча шарт-шароит ва қулайликлар яратилмоқда.\nКомпьютер ёрдамида иситилади\nГазли шаҳрида яшовчи аҳоли қиш мавсумида иситиш тизимидаги узилишлардан азият чекарди. Эндиликда ташвишга ҳожат қолмади. Шаҳарни куз/қиш мавсумига тайёрлаш дастури доирасида бу ерда умумий қиймати 800 миллион сўмлик модуллаштирилган қозонхона ишга туширилди.\n«Ўзбек киноси дурдоналари»\n“Ўтган кунлар”, “Маҳаллада дув-дув гап”, “Сен етим эмассан”, “Шум бола” каби кўплаб бадиий фильмлар халқимиз қалбидан чуқур жой олган. Чунки ушбу кинолар ҳаётийлиги билан ажралиб туради, томошабинни асло бефарқ қолдирмайди.\nНоёб китоблар музейга тортиқ этилди\nФаридиддин Аттор қаламига мансуб “Тарихи анбиё” асарининг 1868 йилда китобат қилинган нусхаси қадимий Афшона қишлоғида жойлашган Абу Али ибн Сино номидаги музей экспонатлари қаторидан ўрин олди.\nБиткоиннинг навбатдаги рекорди\nДунёда кенг тарқалган криптовалюта — биткоин тараққиётида энг юқори кўрсаткич қайд этилди. Ўтган ҳафтанинг сўнгида биржа ёпилиши арафасида у 6000 АҚШ долларидан бир оз баланд нархда сотилди.


Тошкент вилоятида “Lacetti” юк поезди билан тўқнашди - 25.04.2021, Sputnik Ўзбекистон\nТошкент вилоятида “Lacetti” юк поезди билан тўқнашди\n“Lacetti” ҳайдовчисининг йўл ҳаракати қоидаларини қўпол равишда бузганлиги оқибатида мазкур ҳолат юз берган. 25.04.2021, Sputnik Ўзбекистон\nТОШКЕНТ, 25 апр — Sputnik. Тошкент вилоятида Lacetti юк поездига тўқнашиб, ағдарилиб кетди. “Тошкент минтақавий темир йўл узели” матбуот хизмати хабарига кўра, ЙТҲ 25 апрель куни соат 05:55 да Далагузар—Назарбек перегони, 3367-километр 7-пикетдаги ўтиш жойида содир бўлган. "Lacetti" 2015-сонли юк поезди билан тўқнашган.Қайд этилишича, бу қўриқланмайдиган ўтиш жойи бўлиб, кесишмада йўл ҳаракатини тартибга солувчи белгилар ва светофор ўрнатилган.“Lacetti” ҳайдовчисининг йўл ҳаракати қоидаларини қўпол равишда бузганлиги оқибатида мазкур ҳолат юз берган. У светофорнинг қизил чироғи ёниб туришига, тўхташ сигнали ишлашига, ҳатто тўхташ белгисига ҳам эътибор бермаган.Тўқнашув пайтида тан жароҳати олган автомобиль ҳайдовчиси ва бир нафар йўловчи зудлик билан шифохонага олиб кетилган.\nтошкент вилояти, йтҳ\n© Toshkent MTU25 апреля в 05.55 в Ташкентской области автомобиль столкнулся с товарным поездом\n© Toshkent MTU\n“Lacetti” ҳайдовчисининг йўл ҳаракати қоидаларини қўпол равишда бузганлиги оқибатида мазкур ҳолат юз берган.\nТОШКЕНТ, 25 апр — Sputnik. Тошкент вилоятида Lacetti юк поездига тўқнашиб, ағдарилиб кетди.\n“Тошкент минтақавий темир йўл узели” матбуот хизмати хабарига кўра, ЙТҲ 25 апрель куни соат 05:55 да Далагузар—Назарбек перегони, 3367-километр 7-пикетдаги ўтиш жойида содир бўлган. "Lacetti" 2015-сонли юк поезди билан тўқнашган.\nҚайд этилишича, бу қўриқланмайдиган ўтиш жойи бўлиб, кесишмада йўл ҳаракатини тартибга солувчи белгилар ва светофор ўрнатилган.\n“Lacetti” ҳайдовчисининг йўл ҳаракати қоидаларини қўпол равишда бузганлиги оқибатида мазкур ҳолат юз берган. У светофорнинг қизил чироғи ёниб туришига, тўхташ сигнали ишлашига, ҳатто тўхташ белгисига ҳам эътибор бермаган.\nТўқнашув пайтида тан жароҳати олган автомобиль ҳайдовчиси ва бир нафар йўловчи зудлик билан шифохонага олиб кетилган.


Меҳнат вазирлиги: 2,2 миллиондан ортиқ қозоғистонлик 21 250 тенгедан олди\nКоронавирус туфайли августда карантин узайтирилиши боис 2,2 миллиондан ортиқ қозоғистонлик 21 250 тенге (50 долларга яқин) миқдорида тўлов олди, дея 10 август куни расмийлар маълум қилди.\n10 август эртлабки ҳолатга кўра, июль ойида карантин туфайли даромадидан айрилганлар 42 500 тенге (100 долларга яқин) миқдорида ёрдам олиш учун 2,5 миллион ариза қайд қилинди, дея хабар берди Қозоғистон меҳнат ва аҳолини ижтимоий муҳофаза қилиш вазирлиги.\nРасмийларнинг маълум қилишича, 2 миллион 257,3 минг қозоғистонлик тўлов олган, улардан 2 миллион 241,6 минг нафари август ойида икки ҳафталик карантин учун 21 250 минг тенге миқдорида қўшимча тўлов олган. Расмий хабарда таъкидланишича, июль ойида тўлов олганларга карантин узайтирилгани боис автоматик равишда қўшимча тўловлар берилган. Улар қайтадан ариза беришмаган.\nКоронавирус ва зотилжам касаллиги кўпайиб бориши туфайли расмийлар 5 июлдан такрорий карантин жорий қилди. Аввалига 14 кунга мўлжалланган карантин сўнгги бор 17 августгача узайтирилди. Ҳукумат аввалига фаолиятини тўхтатган корхона ишчиларига ижтимоий тўловлар кўзда тутилмаганини маълум қилди, кейинроқ минимал ойлик маош миқдорида тўловлар берилиши эълон қилинди. Сўнгги ҳафталарда айрим минтақаларда тадбиркорлар ва ишчилар яшаш учун маблағсиз қолганликларидан шикоят қилишиб, фаолиятларини тиклаш учун рухсат берилишини сўрадилар. Улардан айримларининг баёнот беришича, берилаётган тўловлар яшаш учун етарли эмас экан, айримлар эса тўловларни мутлақо олмаганликларини айтишди.\n42 500 тенге миқдоридаги тўловлар фавқулотда ҳолат жорий қилинган март-май ойларида икки марта берилди. Ўшанда фуқоролар тўловлар берилмаганидан шикоят қилишган эди; бу тўловларни олишдаги мураккабликлар ёки тўловларни беришдан воз кечиш юзасидан шикоятлар тушди. Ҳукумат баёнотига кўра, биринчи ойда 4,5 миллиондан ортиқ киши нафақа олган, иккинчи ойда эса икки миллиондан ортиқ кишига нафақа берилган. Май ойида ҳукуматнинг маълум қилишича, Фавқулотда ҳолат вақтида нафақа бериш инкор қилинган фуқароларнинг аризалари қайта кўриб чиқилади ва бу масала юзасидан жойлардаги штабларга мурожаат қилиш тавсия қилинди.\nАйрим қозоғистонлик экспертларнинг айтишларича, таклиф қилинаётган ёрдам миқдори ҳозирги шароитларда етарлича эмас ва ҳукуматга мурожаат қилиб энг кам иш ҳақи миқдорини қайта кўриб чиқиш таклифини беришди.\nРасмий маълумотларга кўра, Қозоғистонда лаборатория томонидан тасдиқланган коронавирус инфекцияси билан боғлиқ 100 мингта ҳолат ва COVID-19 туфайли 1269 та ўлим холати қайд қилинган.


Бу ҳақда Сурхондарё вилояти ҳокими Эркинжон Турдимов ўзининг "Фейсбук" ижтимоий тармоғидаги расмий саҳифаси орқали хабар бермоқда.\nХабарда айтилишича, Шеробод туманини ижтимоий-иқтисодий ривожлантириш, аҳолининг турмуш фаровонлигини юксалтириш борасида салмоқли ишлар олиб борилмоқда. Хусусан, йилига 1,5 миллион тонна цемент ишлаб чиқариш қувватига эга цемент заводи, йилига 15 минг тонна ип-калава, 5 минг тонна бўялган ип-калава, 4 минг тонна трикотаж мато, 2,5 миллион дона тикувчилик маҳсулотлари ишлаб чиқариш қувватига эга "Шеробод текстил инвест" тўқимачилик фабрикаси каби йирик лойиҳалар ҳаётга тадбиқ этилаётир.\nАммо, ютуқлар билан бирга айрим камчиликлар ҳам учраб турибди. Жумладан, жорий йилнинг 9 ойи давомида фуқаролардан тушган мурожаатларнинг 80 фоизига фақатгина тушунтириш берилган, мутасадди идораларда мурожаатлар билан ишлаш, масалани ҳал этишнинг аҳволи қониқарсиз.\nТуман ҳокими вазифасида ишлаб келаётган Абдулхаким Эшмуратов лавозимидан озод этилди.\nМазкур рукндаги бошқа мақолалар: « Абдулазиз Комилов Мадрид шаҳрида Испания Қироллиги Савдо бўйича давлат котиби билан учрашди\tМарказий Осиё: умумий келажак учун масъулият »


Ўзбекистон аҳолини рўйхатга олиш бўйича Франция тажрибасини ўрганмоқда\nТОШКЕНТ, 27 ноябрь. /«Дунё» АА/. Ўзбекистон Республикаси Давлат статистика қўмитасида Франция Миллий статистика ва иқтисодий тадқиқотлар институти билан видеоконференция ташкил этилди, деб хабар бермоқда «Дунё» АА мухбири.\nҚўмита ахборот хизмати хабарига кўра, Франциянинг Ўзбекистондаги элчихонаси кўмагида ташкил этилган тадбирни ўтказишдан кўзланган мақсад мазкур мамлакатнинг аҳолини рўйхатга олиш бўйича тажрибасини ўрганишдан иборат.\nВидеоконференцияда Франция Миллий статистика ва иқтисодий тадқиқотлар институти ходими Жан-Франсуа Барон билан аҳолини рўйхатга олиш жараёнларини ташкил этиш бўйича фикр алмашилди.\nФранция вакиллари аҳолини рўйхатга олиш соҳасидаги илғор тажриба, рўйхатга олиш методикаси, биноларнинг локал регистри ва ундан фойдаланиш, бошқа долзарб масалалар бўйича маълумотлар тақдим қилди.\nШавкат Мирзиёевнинг БМТ минбарида ўзбек...\nМамлакатимизнинг Саудия Арабистонидаги элчихонасида Ўзбекистон Республикаси Президенти Шав...\nЙил бошидан бери IT-Park резидентлари то...\nБу ҳақда бугун Ахборот ва оммавий коммуникациялар агентлигида ўтказилган брифингда Ахборот...


Алмазбек Атамбаев қотилликда айбланмоқда – Ўзбекистон\nГлавная / Жаҳон / Алмазбек Атамбаев қотилликда айбланмоқда\nАлмазбек Атамбаев қотилликда айбланмоқда\n13.08.2019\tЖаҳон Comments Off on Алмазбек Атамбаев қотилликда айбланмоқда 2 Показы\nҚирғизистоннинг собиқ президенти Алмазбек Атамбаев бир қатор ўта оғир жиноятларни амалга оширганликда гумонланмоқда. Бу ҳақда мамлакат бош прокурори Откурбек Жамшитов сешанба куни бўлиб ўтган матбуот анжуманида маълум қилди, дея хабар берди «Кабар» агентлиги.\nБош прокурор сўзларига кўра, мамлакатнинг собиқ раҳбари қуролдан фойдаланиш, оммавий тартибсизликларни ташкил этиш, терговга тўсқинлик қилиш, асирга олиш, қотиллик ва қотилликка уриниш каби жиноятларда гумон қилинмоқда.\nАлмазбек Атамбаевни қўлга олиш операцияси вақтида қаршилик кўрсатган унинг тарафдорларига нисбатан ҳам бир нечта судга қадар тергов ҳаракатлари бошланди.\nҚирғизистон Миллий хавфсизлик давлат қўмитаси раиси Орозбек Опумбае собиқ президент давлат тўнтарилишига тайёргарлик кўрганини маълум қилди. Унинг хабарига кўра, Атамбаев ўз уйида 500 киши, асосан болалар, аёллар ва кексаларни тўплашни мақсад қилган.\n«Унга қон керак эди, ўшанда ҳукуматни айблар, давлат тўнтарилишини амалга ошира олар эди. Собиқ президентнинг уйидан нишончи милтиғи, тўппончалар, қурол-яроғ ва ўқ-дорилар топилди», — деди у.\nАлмазбек Атамбаев даҳлсизлик ҳуқуқидан маҳрум этилган ва 8 август куни ўтказилган махсус операция жараёнида Кой-Таш қишлоғидаги ўз қароргоҳида қўлга олинган эди.\nПред. Ўзбекистон ва ОИИБ Афғонистондаги лойиҳаларни амалга оширишни режалаштирмоқда\nСледующая Эндиликда Ҳиндистонга 29 хил қишлоқ хўжалиги маҳсулоти экспорт қилинади\nXXI аср аёллар тенглиги асри бўлиши керак, деди БМТ бош котиби. У бугун аёллар ҳали ҳам бидъат ва хурофотлардан азият чекаётганини таъкидлаб, кучлар мувозанатини ўзгартиришга чақирди.\nПрезидент Зафарободда нефтни қайта ишлаш мажмуаси қурилишига тамал тошини қўйди\nРавшан Изамов Инновацион соғлиқни сақлаш миллий палатасининг раиси этиб тайинланди\nХуанфран: Атлетико Реални мағлуб этишига ишончим комил


Chet tilini qanday qilib ikki oyda o'rganish mumkin???\nБолалар чет тилларини катталарга нисбатан тезроқ ўрганишади деб ҳисобланади. Лекин болаликда чет тилини ўрганмаган бўлсангиз, ҳозир эса хорижий тилни билиш зарур бўлиб қолса нима қилиш керак? Тушкунликка тушманг. Чет тилини бир неча ой ичида ўрганиш имконини берувчи бир нечта амалда синалган усуллари бор. Асосийси, сиздан ҳаракат ва қунт талаб қилинади.\nХорижий тилни ўрганаётган деярли ҳар бир кишининг энг катта муаммоси суҳбатлашишдаги қийинчиликдир. Биз чет тилини тушунамиз, китоб ва фильмларни бемалол англаймиз, лекин гапиришга келганда муаммога дуч келамиз. Бу муаммо фақат амалиёт орқалигина ҳал қилинади. Нутқингизни ривожлантиришнинг имкониятларини топинг: скайп, ижтимоий тармоқларда суҳбатдошлар билан танишинг.\nБу чет тилини тез ва бепул ўрганиш борасида бозордаги энг яхши иловалардан биридир. Илованинг ўзига хос тизими сизни зерикишингизга йўл қўймайди, бунинг устига тил ўрганиш жуда осон кечади. Кунига 15-20 дақиқа шуғуллансангиз кифоя.\nТаниш матнларни таржима қилиш\nЎз она тилингизда ўқиган хорижий ҳикояларнинг ўша тилдаги матнини ўқишдан бошланг. Шунда сиз алоҳида сўзларнинг маъносини ҳам тушунасиз, ўзингизга таниш матн орқали ундаги сўзларни яхшироқ эслаб қоласиз.\nАслида, тил ўрганишда энг асосийси қатъий тартибга риоя қилишдир. Кунига уч соатлаб тил ўрганишнинг ҳожати йўқ. Тил ўрганиш учун аниқ вақтни белгилаб олинг ва 30 дақиқа вақт ажратинг ҳамда ушбу тартибдан ҳеч қачон чиқиб кетманг.\nКеракли сўзларни ўрганинг\nБутун бир луғатни ўрганиш шарт эмас. Ҳар қандай тилни ҳам кенг тарқалган сўзларни ўрганиб тушуниб олиш мумкин. Тилшуносларнинг таъкидлашларича, чет тилини 60 фоиз тушуниш учун ўша тилда кенг тарқалган 500та сўзни билиш кифоя қилади.\nХорижий тилни ўрганиш юқори даражадаги эътиборни талаб қилади. Миянгиз доимий равишда амалиёт билан боғлиқ бўлсин: телефонингизни ўша тилга мослаштиринг, субтитрли чет эл фильмларини кўринг, хорижий тилдаги адабиётларни ўқинг. Тез орада сиз бу янги муҳитга кўникасиз ва тилни ўрганишингиз осонлашади.\nАлбатта, доимий равишда репетитор билан шуғулланиш фойдали бўлади. Кўпчилик кишилар ҳар куни машқ қилишга иштиёқ топа олишмайди. Яхши репетитор эса иштиёқни ҳам, билимингизни ҳам оширишга ёрдам беради.\n- Joylandi: 24.04.2016 18:11\n- Kanal: Boshqa Foydalilar!\n!Javob Rahimbek yuldashov\nmeni boshimdan ôtgan kôp foydasi bor!\nMoqina.Net » Bosh Sahifaga » Boshqa Foydalilar!ga » Maslahatlarga


Афғонистон ва АҚШ президентлари ўзаро учрашув ўтказди - Zamin.uz\nАфғонистон ва АҚШ президентлари ўзаро учрашув ўтказди\nАҚШ ва Афғонистон ўртасидаги ҳамкорлик халқаро кучларининг олиб чиқиб кетилиши билан тугамайди ва бошқа кўринишларда давом этади. Бу ҳақда Жо Байден Афғонистон президенти Ашраф Ғани билан учрашувда айтиб ўтган. Томонлар икки томонлама муносабатларнинг бевосита истиқболлари ва АҚШ ва НАТО кучлари чиқиб кетганидан кейинги мамлакат келажагини муҳокама қилган.\nШунингдек, Афғонистон президенти учрашувда Жо Байден АҚШнинг Афғонистондаги элчихонаси ўз ишини давом эттиришини, ҳарбий ёрдам ҳам баъзи ҳолатларда тезлаштирилган жадвал бўйича давом этишини айтиб ўтган.\nМаълумот учун, жорий йилнинг 14 апрель куни Жо Байден Афғонистондаги ҳарбий операцияларни тугатишга қарор қилганини эълон қилганди. Қўшма Штатлар бу урушни 2001 йил октябрида бошлаган ва мамлакат тарихидаги энг узоқ давом этган хориждаги ҳарбий операция ҳисобланади. АҚШ ҳарбий контингенти 11 сентябрга қадар Афғонистонни тарк этиши кутилмоқда. “Замин” янгиликларини “Инстаграм”да кузатиб боринг\nЯнгиликлар » Дунё » Афғонистон ва АҚШ президентлари ўзаро учрашув ўтказди


Шоҳиста Каримова суд залида\nЛенинград округ ҳарбий судида 2017 йилда метрода содир этилган террор ҳужумига алоқадорликда айбланаётган ўзбекистонлик ва қирғизистонлик муҳожирлар устидан суд жараёни давом этмоқда.\nСуднинг 11 апрель кунги мажлисида жабрланганлардан бири Заур Велиев суд ҳайъатидан адолатли бўлиш ва гуноҳсизларни қамамасликни сўради.\n11 апрель куни Ленинград округ ҳарбий судида 2017 йилнинг 3 апрелида Петербург метросида содир бўлган портлашга алоқадорликда гумонланаётган ўзбекистонлик ва қирғизистонлик 11 нафар муҳожир устидан суд маҳкамаси давом этди.\nЎша портлашда тирик қолган 30 яшар Заур Велиев суд га гувоҳ сифатида кўрсатма берди.\nСуд олдидаги қилган чиқишида айтганлари учун унга, энг аввало, панжара ортида ўтирган айбланувчилар миннатдорчилик билдирди.\n- Кўплаб одамлар нобуд бўлгани, ҳатто мен ўзим ҳам ҳалок бўлишим мумкинлигига қарамасдан, мен сизлардан адолатли ҳукм чиқаришни, айбсиз одамлар жабр кўрмаслигини ўтиниб сўрайман, деди тирик қолган йўловчи Заур Велиев.\nЖабрланувчи Заурнинг бу сўзларидан сўнг суд залига чуқур сукунат чўкди.\nБирдан ОМОНчилар қўриқлаётган панжара ичкарисидан ўзбекистонлик Шоҳиста Каримованинг овози эшитилди.\n- Катта раҳмат сизга! - деди ўрнига қайтиб ўтираётган Заур Велиевга террорчиликда айбланиб, бундан 2 йил олдин ҳибсга олинган идиш ювувчи Шоҳиста Каримова.\nЖабрланувчи Велиевга суд мажлисида иштирок этаётган Муҳаммадюсуф Мирзаалимовнинг онаси ҳам миннатдорчилик билдирди.\n11 апрель кунги суд мажлисида ҳам айбланувчилар бир овоздан террорчи эмасликлари ва бу жиноятга алоқалари йўқлигини такрорладилар.\nКўчмас мулк сотиш билан шуғулланадиган Заур Велиев 16 кишининг ўлимида гумонланаётган Акбаржон Жалиловдан икки қадам нарида турган ва тирик қолган ягона гувоҳдир. У моддий ва маънавий зарарни қоплашни талаб қилмаган ягона жабрланувчи ҳамдир.\n- Ҳеч қандай пул соғликни тиклаб бермайди ва содир бўлган нарсани хотирадан ўчира олмайди. Шундай экан, пул сўрашнинг нима ҳожати бор? Баъзан тирик қолганимга ҳайрон қоламан. Ўша ҳодиса тафсилотлари ҳанузгача ёдимда: вагонга кирган кўзойнакли ёш йигитнинг оқариб кетган ранги ва бунинг ортидан бир неча дақиқадан кейин содир бўлган портлаш мени ҳанузгача даҳшатга солиб келади, - деди Заур Велиев.\nМаҳкама давомида Заур икки ой шифохонада даволангани, қовурғалари сингани, бир қулоғининг пардаси йиртилгани ва кўплаб портловчи модда парчаларидан жароҳатлангани маълум бўлди.\nРоссиянинг Санкт-Петербург шаҳри метросида бундан икки йил олдин содир бўлган портлаш билан боғлиқ очилган жиноят иши бўйича 2 апрель куни суд жараёни бошланган эди.\nТеррорчилик акти сифатида малакаланган жиноят иши доирасида қирғизистонлик, тожикистонлик ва ўзбекистонлик 11 киши судланмоқда.\nСуд бошланишидаёқ айбланувчилардан бири – Муҳаммадюсуф Эрматов унга нисбатан ФСБ томонидан қийноқлар қўлланилгани тўғрисида баёнот бергани тўғрисида Озодлик хабар берганди.\nТеррорчиликда айбланаётганлар асосан Ўзбекистон ва Қирғизистон, бир нафари Тожикистон гражданлари - ака-ука Аброр ва Акром Азимовлар, ака-ука Иброҳим ва Муҳаммадюсуф Эрматовлар, Шоҳиста Каримова, Маҳамадюсуф Мирзаалимов, Дилмурод Мўйдинов, Сайфулло Ҳакимов, Баҳром Эргашев, Содиқ Ортиқов ва Азамжон Маҳмудовлардир.\n2017 йилнинг 3 апрелида Петербург метросида портлаш содир бўлиб, 16 одам, жумладан худкуш экани иддао қилинаётган 22 ёшли Қирғизистон фуқароси Акбаржон Жалилов ҳалок бўлган эди. Портлашда 103 одам жароҳатланган. Ўлганларнинг 9 нафари аёл, 7 нафари эркак эди.\nРоссияда яна 12 марказий осиёлик қўлга олинди (ВИДЕО)\nПетербургдаги портлаш масъулиятини "Имом Шомил катибаси" олди\nПетербург метросидаги портлашга алоқадорликда гумонланаëтган 8 муҳожир ҳибсга олинди


The Guardian: Яқин Шарқда АҚШ эмас, балки Россия “хўжайинлик қилмоқда”\n18:39 / 31.12.2016\nРоссия янги йилга халқаро аренадаги энг муҳим ўйинчилардан бири сифатида кириб бормоқда, деб ёзади The Guardian.\nАввалроқ, Британия ташқи ишлар вазири Борис Жонсон президент Владимир Путинни “халқаро назардан қолган киши” деб атаган бўлса, АҚШ президенти Барак Обама Москва “Сурия ботқоғига ботиши”ни башорат қилганди. Россия, Эрон ва Туркиянинг Сурияда ўт очишни тўхтатиш режими борасидаги келишуви ушбу тахминлар ўзини оқламагани ва Яқин Шарқда Америка эмас, балки Россия “хўжайинлик” қилаётганини кўрсатди. Бу ҳақда шарҳловчи Патрик Винтур ёзмоқда.\nКўпчилик Суриядаги келишув жуда ҳам нозик экани ва тинч музокараларга олиб келмаслигидан огоҳлантирмоқда, деб таъкидлайди Винтур. Бироқ, Россия ва Туркиянинг тинчликпарвар миссиясида ижобий асос бор. Бу вазиятда тўртта муҳим омил бор: Сурия аҳолиси урушдан чарчагани, ҳарбий мувозанатнинг жиддий ўзгаргани, муҳим ўйинчилар ролининг қайта кўриб чиқилиши ҳамда дипломатик альянсларнинг таркиблари.\nЖурналистнинг фикрича, ҳарбий мувозанат Ҳалабда жангариларнинг тор-мор қилинишидан сўнг ўзгарди. Дипломатик майдондаги муҳим ўзгаришлар АҚШнинг сайланган президенти Дональд Трампнинг Башар Асадни қўллаб-қувватлашига туртки бериши мумкин. Бундан ташқари, Сурия режимининг энг йирик душмани – Туркия Россия тарафига ўтди, деб ҳисоблайди журналист.\nЖангарилар бундай вазиятда ўз кучлари ва Форз кўрфази мамлакатларига таянишлари мумкин. Бу эса Саудия Арабистони Американинг иштирокисиз ҳарбий аралашувга кирмаслиги туфайли катта истиқболдан дарак бермайди.\nРоссия ўз ўрнида АҚШнинг минтақадаги анъанавий иттифоқдошларидан дипломатик ва иқтисодий мулозаматни қабул қилиб олмоқда – “Роснефть” акцияларига маблағ киритган Қатар. Мамлакат Россия компанияси Америка ва Европа санкциялари остида бўлишига қарамай, унга сармоя йўналтирди.\n“Миср ҳам Москва билан ўзаро муносабатларда янги саҳифани очишга тайёр. Шу тариқа, тинчлик йўлида ғов бўлиб турган кўплаб эски тўсиқлар кўз ўнгимизда йўқ бўлиб бормоқда”, - таъкидлайди таҳлилчи.\nБироқ бу Россия анча мураккаблашиб кетган можарога осонгина якун ясаб беради, дегани эмас. Газетанинг тахминича, ҳал қилиниши лозим бўлган кўплаб масалалар бор. Масалан, Туркия ҳамон Сурия президентининг истеъфосини талаб қилмоқда. Бундан ташқари, жангарилардан айнан кимларни музокаралар столига чорлаш масаласи ҳам очиқ турибди. Шунингдек, Эрон билан душманлик муносабатларда бўлган Саудия Арабистонини таклиф этиш ҳам савол остида турибди.\nПатрик Винтур воқеалар ривожини шундай тахмин қилди: Москва Туркия президенти Эрдўғанга келишув таклиф қилади – Сурия шимолидаги курдлар федерациясига Ҳалабнинг ҳукумат қўшинлари томонидан эгалланишига жавобан қарши чиқиши мумкин. Курдларнинг ўзи эса музокараларга чақирилмаслиги башорат қилинди. Шундан сўнг улар Барак Обама дунёни ўзгартириш борасида фақат қуруқ гап билан чекланганини тушунишади. Россия бундай ўзгаришлардан кейин пайдо бўлган бўшлиқни эгаллайди.\nРоссия АҚШ Яқин Шарқ


ОАВ: семиз йўлбарслар сурати ижтимоий тармоқларда оммалашмоқда\n11:47 / 08.02.2017\nИнтернет тармоғида семириб кетган йўлбарслар суратлари оммалашмоқда, деб ёзади Британиянинг Mirror нашри. Бу ҳайвонлар Хитойнинг Харбин вилояти Сибирь йўлбарслари паркида яшайди.\nИжтимоий тармоқ фойдаланувчиларининг ҳазиломуз тахмин қилишларича, йўлбарслар Хитой янги йили муносабати билан ҳаддан ортиқ кўп тановул қилиб юборган кўринади.\nАйримлар жониворларнинг соғлиғи борасида ташвиш ва хавотирларини изҳор қилишган бўлса-да, бошқалар Амур йўлбарслари номи билан ҳам яхши таниш бўлган йиртқичлар Харбиндаги қаттиқ совуққа мослашиш учун шундай қилишларини айтишган. Қиш мавсумида бу минтақа ҳаво ҳарорати -20оС даражагача тушади. Нашр ўз навбатида семиз йўлбарслар учун ташвишланмасликни, ёзга келиб уларнинг ҳолати меъёрга келишини ёзади.\nБироқ, ҳайвонларни ҳимоя қилиш бўйича халқаро ташкилот – Born Free Foundation президенти Уилл Траверс (Will Travers)нинг баёнот беришича, йўлбарсларнинг бундай семириши меъёрий ҳисобланмайди. Уларга зудлик билан ёрдам кўрсатилиши лозим. Унинг фикрича, бундай ўзгаришлар нотўғри овқатлантириш, ёмон муносабат ва оғир турмуш шароитидан дарак беради. Траверснинг қўшимча қилишича, жиддий касалликка чалинган семиз йўлбарсларни мазах қилиш ўрнига уларга кўмак бериш даркор.\nПаркнинг айрим меҳмонларига кўра, йўлбарслар сайёҳларнинг боқиши сабабли семириб кетган.\n2015 йил август ойида ёзувчи ва саёҳатчи Жаред Салем (Jarryd Salem) ушбу ҳайвонот боғида ҳайвонлар товуқ, эчки ва мол гўшти билан боқилиши ҳақида мақола ёзган эди. Бу эса, уларнинг семиришига олиб келади.\nСибирь йўлбарслари парки – 1 млн квадрат метр майдонда жойлашган энг йирик табиий парк ҳисобланади. Унда жами 800га яқин Амур йўлбарси сақланади.


Яқинда ўзбек “зиёлилари” деб аталмиш бир гуруҳ шахслар келишган ҳолда Ўзбекистонда рус тилига давлат тили мақоми берилиши керак деган таклиф билан чиқдилар. Улар ўз баёнотлари орасида ўзбек тилини камситиш билан бирга, халқимизнинг узоқ асрлик тарихига беписандлик билан қарамоқдалар. Аслида кўпмиллатлик Ўзбекистон жамиятида барча халқ ва миллатларнинг тилларига нисбатан қулайлик ҳамда қонуний имкониятлар яратиб берилган. Бундан ортиқчасини талаб қилиш ношукрлик, таъбир жоиз бўлса, фитнакорлик аломати ҳисобланади. Бу каби ҳолат икки давлат ўртасидаги турли йўналишларда олиб борилаётган алоқаларга футур етказиши, юртимизда истиқомат қилаётган рус миллатига мансуб фуқаролар билан ўзбек халқи ўртасида миллий ва ирқий низолар келиб чиқишига сабаб бўлиши мумкин.\nАллоҳ таоло инсонларни бир миллатли қилмай, балки турли миллатларга мансуб қилиб яратган. У Зот бу ҳақида Қуръони Каримда шундай марҳамат қилади:\n“Эй одамлар! Биз сизларни бир эркак ва аёлдан яратдик ва сизларни ўзаро танишишингиз учун халқлар ва қабилалар қилиб қўйдик” (Ҳужурот сураси, 13-оят)\nДинимиз барча тилларга нисбатан эҳтиромда бўлишга буюради. Бошқа тилларга нисбатан ҳурматсизлик қилишдан қайтаради. Айниқса, бу она тилга нисбатан бўлса, ўта нолойиқ иш ҳисобланади.\nИнсонларнинг турли халқлар ва қабилалар қилиб яратилишининг ҳикмати – уларнинг ўзаро танишишлари учун экан. Демак, инсон бошқа миллат вакиллари билан танишиши, уларнинг тилларини ўрганиши, уларнинг тарихинидан хабардор бўлиши учун турли миллатли қилиб қўйилган. юқоридаги “зиёлилар”нинг ҳаракатлари эса халқларнинг ўртасида адоват юзага келишига сабаб бўлади.\nПайғамбаримиз соллаллоҳу алайҳи васалламнинг саҳобалари орасида ҳам турли миллатга мансуб кишилар бўлган. Масалан, Суҳайб Румий розияллоҳу анҳу, Салмон Форсий розияллоҳу анҳу эронлик, Билол розияллоҳу анҳу ҳабашистонлик, Абдуллоҳ ибн Салом Мадинада яшовчи яҳудий қабиласининг вакилларидан, Мория Қибтия розияллоҳу анҳо Мисрнинг қибт қабиласидан бўлганлар. Аммо ҳеч ким уларни камситмаган, сен араб эмассан деб четга сурмаган. Аксинча, ўрталарида гўзал ва ибратли дўстлик, иноқлик, мурувват ҳукм сурган.\nЮртимизда кўплаб миллат ва элат вакиллари истиқомат қилишади. Уларни шу юрт фуқароси деб ҳисобланиши, мамлакатдаги мавжуд ҳуқуқ ва эркинликлардан фойдаланишда уларни четга суриб қўймай, миллатлараро тотувлик тамойилига амал қилиниши Ватанимиз барқарорлигининг сабабларидан биридир.\nРус тилини давлат тилига айлантириш таклифини илгари суриш орқали ўзбек миллатини камситаётган ва ўзбек халқининг буюк тарихини менсимаётганлар шу юртнинг туз-нонини еб, ношукрлик қилаётганлардир! Уларни шу халқ катта қилиб, ўқитди, кийинтирди, уларга жамиятнинг бир аъзоси деб қаради. Уларга мансаб, мақом ва мукофотлар билан меҳрибонлик қилди. Аммо бугунга келиб уларнинг бу хизматларга бераётган жавоблари шуми?!\nБу худди сизга таом берган кишига, таомни еб бўлиб, ношукрлик қилган кишидек бўлади!\nАллоҳ таоло юртимизни тинч, халқимизнинг ҳаётини фаровон айласин! Мунофиқларнинг фитнасидан сақласин!\nДругие материалы в этой категории: « Қорақалпоғистон элига муносиб туҳфа\tТилимиз – фахримиз ёхуд иғволарга беэътибор бўлмайлик! »


Матбуот ва мактаб – болага қўш қанот – Jurnalist\nМатбуот ва мактаб – болага қўш қанот\nR S2020-10-03T08:35:47+05:003 Oktabr, 2020|Умумий янгиликлар|\nПрезидентимиз фундаментал сўз эркинлиги тарафдори эканини кўрсатди. Бу моҳиятан давлат раҳбарининг олдинроқ “сўз ва матбуот эркинлиги борасида орқага қайтиш йўқ”, дея билдирган фикрининг мантиқий давомидир.\nСўз қадри ва эркинлигининг таълим ва тарбия билан ялакат мағиз экани то шу пайтгача бу қадар жиддий кўриб чиқилмаган эди. Фундаментал сўз эркинлиги миллатнинг маънавий-маърифий томирлари билан чирмашиб кетган, ўз замонида маърифатпарвар, саховатпеша жадид боболаримизнинг умумхалқ ҳаракатида кузатилган эди. Фундаментал сўз эркинлиги ва таълим-тарбия ёш авлодни Учинчи Ренессанс сари етакловчи қудратли икки қанотдир, мустаҳкам икки устундир. Афсуски, жамиятимиз томонидан бу ўз вақтида илғаб олинмади.\nДавлатимиз раҳбари Ўқитувчи ва мураббийлар куни муносабати билан ўтказилган тадбирда бу ўта долзарб масала ечимини айтди: “…Ҳамма нарсанинг ўз ўрни бор. Компьютернинг ҳам ўз ўрни бор, журналнинг ҳам ўрни бор, газетанинг ҳам ўрни бор. Бошқача йўлни тутиш ҳозирча мумкин эмас. Биз унга тайёр эмасмиз. …“Менинг компьютеримда ҳамма нарса бор, менинг телефонимда ҳамма бор”, деб. Йўқ, газета ҳам, журналлар ҳам ўқиш керак, бу — замон талаби. Ўқитувчи ўзининг ижобий таълимини, билимини, методикасини ёзиши керак, муҳокама қилиши керак”.\nЯшириб нима қиламиз, ижтимоий тармоқлар ва босма нашрлар ўртасидаги рақобат бир ёқлама талқин қилиниши кўплаб мунозараларга, даҳанаки тортишувларга сабаб ҳам бўлди. Қалам-ўқлоғингни йиғиштир, газета-журнал кўтариб юриш эскилик сарқити, сенсор замони келди, дея от чоптирганлар ҳам бўлди. Иккинчи томон эса бармоқлари қаламдан кўра чопағон клавишларни ёқтирувчиларни шов-шувга ўч кимсалар, дея айблашди. Ҳар икки фикрда жон бор бўлишига қарамай, масала яхлит ёндашув орқали ўрганилмаётгани боис ўқувчи чалғитилди. Гап шунда эдики, аслида газета ва журналлар табиатига хос бўлган фундаментал сўз эркинлигини сақлаган, замонавий мазмун билан бойитган ҳолда ўқувчига етказишнинг электрон ва почта хизматини яхши йўлга қўйишнинг биргаликдаги чоралари ишлаб чиқилиши лозим эди. Бу мана энди кун тартибига қўйилди.\nБу борада ОАВга тааллуқли барча давлат ва нодавлат ташкилотларнинг, босма нашрлару ижтимоий тармоқларнинг, сайтларнинг бир-биридан фарқли, айнан ўзига хос вазифалари бор, албатта.\nЎзбекистон журналистлари ижодий уюшмаси зиммасида ҳам бу борада масъулиятли вазифалар турибди. Биринчи галда, уюшмамиз ҳузурида жадид боболаримизнинг номлари билан аталувчи маҳорат мактабларини ташкил этамиз. Маҳорат мактабларини улуғ сиймоларимиз ҳаёти ва ижодий фаолияти юзасидан кўпдан буён тадқиқот ўтказиб келаётган олимларимиз Миллий матбуот марказида олиб боришади. Шу билан бирга, бундай сабоқларнинг электрон вариантларини яратиб, уюшмамизнинг вилоят бўлимларига етказиб бериш ва уларни республика бўйлаб тарғиб қилиш чораларини кўрамиз.\nУшбу жараённи ташкил этиш, маҳорат мактаблари иштирокчилари меҳнатини тақдирлаш борасида эса Ўзбекистон ижодкорларини қўллаб-қувватлаш “Илҳом” жамоат фонди, “Дўстлар клуби”миз бўлган Республика товар хом-ашё биржаси ҳамиша мададкор бўлишади. Кези келганда айтиш жоизки, “Илҳом” жамоат фонди ёрдамида бу йил пандемия шароитида фидойилик кўрсатган 50 нафар журналист энг замонавий телевизор билан, 27 нафар “Йилнинг энг фаол журналисти” ноутбук билан тақдирланди. Республика товар хом-ашё биржаси ҳомийлигида 51 нафар журналистга 27 миллион сўмлик ижтимоий ёрдам кўрсатилди. Уюшманинг Covid-19 касалига чалинган эҳтиёжманд аъзолари ҳам қўллаб-қувватланмоқда.\nЖадид боболаримизнинг кўпчилиги ҳам муаллим, ҳам олим, ҳам журналист, ҳам шоир-ёзувчи, ҳам сиёсий етакчи бўлган. Бир сўз билан айтганда, чинакам ватанпарвар, чинакам халқпарвар инсонлар бўлишган.\nИхтиёрий обуна камайиб қолгани билан ахборотга эҳтиёж тобора ошиб бораётган замонда яшаяпмиз. Сўз эркинлигининг одамларни жараёнлардан хабардор қилишдек кечиктириб бўлмайдиган вазифаси борки, унинг бу вазифаси ахборот эгасига етиб бориши билан тугайди. Лекин унинг бундан-да юксакроқ миссияси ҳам мавжуд бўлиб, ўқувчи қалбига, онгига етиб борганидан сўнг у ерда яшай бошлайди. Матбуот ва мактаб орқали олиб кирилган, жадид боболаримизнинг, умуман, буюк маънавий меросимизнинг дурдона илмий-ижодий, маърифий-ахлоқий ғоялари янги Ўзбекистон муҳитида улғаяётган болаларимиз қалбига учинчи буюк Ренессанс уруғларини сочади. Бу уруғлар яқин истиқболда томир отади, мева беради. Яъни онгни ўзгартиради, кўнгилни тозалайди, орзу умидларга қанот бағишлайди. Мана шу буюк вазифаларда баҳоли қудрат иштирокчи бўлишнинг ўзи ҳам ҳар биримиз учун уйғониш палласидир.\nЎзбекистон Журналистлари ижодий уюшмаси раиси.\n(“Янги Ўзбекистон” газетасининг 2020 йил, 3 октябрь сонидан олинди.)


Иллинойс штати (АҚШ) 17 январь куни турли диндаги америкаликлар томонидан қўшилган ҳиссани тан олувчи янги қонунчилик доирасида биринчи марта Муҳаммад Али куни нишонланди.\nУшбу тадбирни нишонлаш учун Иллинойс мусулмон жамоат бирлашмаси юқори мартабали фаоллар, жумладан, муҳтарам Жесси Жексон, лейтенант губернатор Жулиана Стрэттон, Чикаго Тарих музейи президенти Дональд Лассер, Алининг қизи – Мариам Али ва бошқа машҳур шахслар иштирокида давра суҳбати ўтказмоқда.\nIslam.ru портали хабарига кўра, тарихдаги биринчи Муҳаммад Али куни ҳақидаги ахборотни тарқатиш учун ташкилотчилар 10 000 та плакатларни буюртма қилишди. Ҳар бир истаган одам мусулмон ташкилотининг веб-сайтида топилган Google шаклидан фойдаланган ҳолда бепул плакатни сўраб олиши, уйда, ишда, синфда ёки идорада осиб қўйиши мумкин.\nПлакатлар билан бир қаторда, ҳар бир киши афсонавий спортчининг биографиясини айтиб берадиган бепул ва оддий дарсликлар тўпламига эга бўлиши мумкин.\nДругие материалы в этой категории: « БААда «Энг буюк араб ақллари» жамғармаси ташкил этилди\tДунёдаги энг йирик музейлардан бирида ислом санъати галереяси очилади »


Юрак учун фойдали 9 та маҳсулот маълум қилинди – O'zbekiston milliy paralimpiya assotsiatsiyasi\nЮрак учун фойдали 9 та маҳсулот маълум қилинди\nЗамонавий ҳаёт суръати ва носоғлом овқатланиш юрак-томир тизими ҳолатига салбий таъсир кўрсатади. Туркиялик парҳезшунос шифокор Фотима Байсал Юсуфнинг таъкидлашича, соғлом юрак гарови тўғри овқатланиш ҳисобланади. У бунинг учун овқатланиш рационига қўшилиши керак бўлган маҳсулотларни санаб ўтди.\nМутахассиснинг айтишича, саримсоқ томирларга яхши таъсир кўрсатади ва юрак-томир касалликлари хавфини камайтиради. Юсуфнинг тавсиясига кўра, ҳар куни бир бўлак саримсоқ ейиш керак. Бундан аввал уни яхшилаб эзғилаб олиш лозим.\nБалиқ ва балиқ ёғи тромблар ҳосил бўлишига қаршилик кўрсатади, уларда сақланувчи омега-3 ёғ кислоталари юқори даражадаги антиоксидант хусусиятларга эга. Шифокор грил ёки буғда пиширилган балиқни ейишни тавсия қилган.\nЁнғоқ ва фундук омега-3 кислоталари, Е витамини, магний ва клетчаткага бой. Мутахассис ҳафтада уч мартагача фундукдан 6-7 дона, ёнғоқдан эса 2-3 дона истеъмол қилишни тавсия қилган.\nЗиғир уруғлари ҳам юрак-томир касалликлари олдини олади. Мутахассис кунига бир ош қошиқдан майдаланган зиғир уруғини йогурт ёки суюқ овқатга қўшиб тановул қилишни тавсия қилган.\nСули, жавдар ва кепакли буғдой уни В ва Е витаминлари эвазига соғлиққа ижобий таъсир кўрсатади.\nКўк чой эса антиоксидант хусусиятларга эга полифенолларга эгалиги ҳисобига юрак-томир касалликлари ривожланиши олдини олади. Шифокор қора чой ёки қаҳва ўрнига кўк чой ичишни тавсия қилган. Бундан ташқари, маврак (шалфей) ва мойчечак (ромашка) дамламаси ҳам яхши таъсирга эга.\nМутахассис, шунингдек, қизил рангли узум, помидор ва тарвузнинг ҳам юракка фойдали эканини таъкидлаб ўтган.


Аллоҳнинг гўзал исмлари. Ар-Раҳмон | ukkosha.shosh.uz\nБош саҳифа » Aллоҳнинг гўзал исмлари » Аллоҳнинг гўзал исмлари. Ар-Раҳмон\nУлуғ неъматларни берувчи\nАллоҳ таоло: «Аллоҳга дуо қилинглар, Роҳманга дуо қилинглар – қайсисига дуо қилсангиз ҳам, барибир. Унинг гўзал исмлари бордир», деган (“Исро” сураси, 110-оят).\nАллоҳнинг «ар-Раҳмон» ва «ар-Раҳийм» сифатлари орасидаги қуйидагича фарқ бор:\nҲар бир инсон, у мўминми, мўмин эмасми, бу дунёда еб ичади, аҳл ва фарзанд неъматига мушарраф бўлади. Бу умумий раҳм сирасига киради. Аммо Аллоҳ таоло сенга тажаллий қилиб, қалбингни нурга тўлдирса, Ўзига яқинлаштирса, бу хос раҳмат сирасига киради. Бундай хос раҳматга фақат ҳақли бўлган бахтиёр бандалар мушарраф бўлади. Умумий раҳматга эса, юқорида айтилганидек, барча одамлар сазовор бўлаверади.\nРасулуллоҳ соллаллоҳу алайҳи васаллам шундай деганлар: «Менинг Роббим билан бирга бўладиган шундай бир соатим борки, у пайтда на бирорта пайғамбарнинг, на бирор муқарраб фариштанинг менга яқинлиги қолмайди. Мен Роббимнинг ҳузурида тунайман, У Зот мени едириб-ичириб туради».\nБиродар, қилаётган амалларингга бир назар сол. Уларнинг асоси одамларга раҳм қилишми ёки зарар етказишми? Унинг асоси омонлик улашишми ёки омонликни суғуриб олишми? Умуман, унинг асоси беришми ёки олишми?\nАллоҳ таоло ар-Раҳиймдир, ар-Роҳмандир. У Зотнинг ар-Раҳийм сифати шундайки, сенга соғлик, мол-дунё, маскан ва нафс роҳатини ато қилади. Аммо ар-Роҳман сифати билан охиратингга қарайди. Қўлингдан ушлаб, солиҳ амалларга йўллайди, бахтли бўлишинг учун абадий ҳаётингга тажаллий қилади.\nБу воқеада Аллоҳ таолонинг ар-Раҳмон сифати намоён бўляптими ёки ар-Раҳийм сифатими? Албатта, ар-Раҳмон сифати зоҳир бўлмоқда, чунки бу ҳолат ўша кишининг фойдасига ҳал бўлди. У бойликка кўмилиб юрган пайтида намоз ўқимасди, тинмай ичарди, ҳатто одамларга қандай зулм қилганини ўзи гапириб берарди. Оқибатда Аллоҳ ундан бор мол-мулкини тортиб олди.\nАллоҳ Қуръони каримда: «Албатта, Биз уларга буюк азобдан олдин яқин азобни тоттирамиз. Шоядки қайтсалар», деган (“Сажда” сураси, 21-оят).\n«Аллоҳнинг раҳмати ила уларга мулойим бўлдинг. Агар қўпол, қалби қаттиқ бўлганингда атрофингдан тарқаб кетишар эди. Бас, уларни афв эт. Улар учун истиғфор айт ва ишларда улар билан машварат қил» (“Оли Имрон” сураси, 159-оят).\nДоктор Муҳаммад Ротиб Наблусийнинг “Аллоҳнинг гўзал исмлари” номли асари асосида Анвар Аҳмад таржимаси.\nАввалги: Аллоҳнинг гўзал исмлари. Аллоҳ\nКейинги: Аллоҳнинг гўзал исмлари. Ар-Раҳийм


Ўзбекистонда 8 тонналик ош дамланади ва жараён 12 млн аҳолига тўғридан-тўғри узатилади\n8 сентябрь куни ўтказилиши кутилаётган “Ўзбегим” фестивалида салкам 2 тонна гуручдан мега-ош дамланади. Тадбир ташкилотчиларининг маълумотларига кўра, паловни тайёрлаш учун рекорд миқдордаги масаллиқлардан фойдаланилади. Хусусан, 1 500 кг мол гўшти, 400 кг қўй гўшти, 220 кг думба ва энг асосийси, 1 900 кг гуруч. Улкан қозонга 2 700 кг сабзи, 220 кг пиёз, 440 литр ўсимлик ёғи, 57 кг туз ҳам солинади. Буларнинг барчасига 100 кг нўхат, 190 кг узум, 5 кг зира, 2 кг янчилган қалампир, 1 кг зарчава ва 350 литр сув қўшилиб, таъми ростланади. Ошнинг умумий оғирлиги 8 тонна бўлиши кутилмоқда. Палов тайёр бўлгач, “Меҳрибонлик” ва “Мурувват” уйларига тарқатилади.\nФестивалда мега паловни Guinness World Records китобида қайд этиш учун, ушбу ташкилот вакиллари ҳам қатнашадилар. Шунингдек, Guinness World Records’нингфейсбукдаги 12 миллион мухлисларга эга саҳифасида палов тайёрлаш жараён жонли узатилади.\nУшбу паловни тайёрлаш учун Ўзбекистоннинг 50 нафардан зиёд маҳоратли ошпазлари жам бўладилар. Уларнинг 12 нафари бош ошпазлардир. Ташкилотчиларнинг айтишича мега-палов тайёрлаш ғояси ошпаз Баҳриддин Чустийга тегишли. Лойиҳа учун қанча маблағ сарфланаётгани эса очиқ айтилмади. Палов учун махсус катта қозон тайёрланган бўлиб, у аввалги 6 тонналик қозондан анча-мунча йириклиги айтилмоқда. Хозирда Тошкентнинг сайлгоҳ кўчасида ушбу тадбирга тайёргарликлар қизғин бормоқда. Тадбир куни эса мазкур кўчаларда автоуловлар қатнови маълум даражада чекланади.\nФестивалда 10дан ортиқ хорижий журналистлар қатнашиши кутилмоқда.\nАввалроқ, 18 август куни Тошкент вилоятининг Олмалиқ шаҳрида Milliy телеканали ташаббуси билан Ўзбекистонда энг кўп миқдорда палов тайёрланди. Рекорд паловнинг оғирлиги, экспертларнинг қайд этишича, 6 тоннадан ошди. Бу ҳодиса Guinness World Records вакиллари иштирок этиши кутилаёган Миллий қадриятлар фестивали олдидан репетиция жараёни эди.\nПаловни диаметри 4,2 метр, ҳажми деярли 8 минг литр бўлган қозонда тайёрлашди. Олмалиқ кон-металлургия заводида махсус қуйилган қозоннинг оғирлиги 7070 кг, чуқурлиги 1 метр. Қозон жойланган ўчоқ эса 3 тонна оғирликка эга.\nПаловни тайёрлаш учун рекорд миқдордаги масаллиқлар ишлатилди. Хусусан, 826 кг мол гўшти, 825,5 кг қўй гўшти, 195 кг думба ва энг асосийси, 1 650 кг гуруч қозонга солинди. Шунингдек, 2 400 кг сабзи, 185 кг пиёз, 350 литр ўсимлик ёғи, 48 кг туз ҳам ишлатилди ҳамда 4,5 кг зира, 165 кг зирк, 90 кг нўхат ва 3 кг қора мурч билан паловнинг таъми ростланган.


..:: ISLOM.UZ ::.. - Қуръони Каримда ман қилинган саломлашиш\nИсломда мусулмонни таниган ва танимаган кишига салом бериши суннат амалларидан бири ҳамда мусулмоннинг мусулмондаги вожиб ҳақлардан биридир. Зеро, саломлашиш билан инсон бошқа бир инсонга саломатлик тилайди, унинг сабабидан уларнинг ўртасида дўстлик, муҳаббат пайдо бўлади. Саломлашишнинг замирида эса, инсон бир инсон учун Аллоҳ таолодан тинчлик-хотиржамликни, нуқсонлардан саломат бўлишини сўрашлик бор. Ушбу ҳолат динимизнинг нақадар соф ва тинчликпарвар дин эканлигини кўрсатади. Шундай экан, ҳар бир мусулмон саломлашиш лафзларини ва одобларини билмоғи даркор. Унга оид ҳукмларни билиб амал қилиши лозимдир.\nХалқ орасида шундай саломлашиш лафзлари борки, унда ўзлари билмаган ҳолда бошқа кишига саломатлик тилаш ўрнига унинг аксини, яъни ўлим тилаш ҳолати бўлиб қолади.\nАллоҳ таоло Мужодала сурасининг 8-оятида ман қилинган саломлашиш ҳақида шундай марҳамат қилади:\nوَإِذَا جَاؤُوكَ حَيَّوْكَ بِمَا لَمْ يُحَيِّكَ بِهِ اللَّهُ وَيَقُولُونَ فِي أَنفُسِهِمْ لَوْلَا يُعَذِّبُنَا اللَّهُ بِمَا نَقُولُ حَسْبُهُمْ جَهَنَّمُ يَصْلَوْنَهَا فَبِئْسَ الْمَصِيرُ ( سورة المجادلة آية-٨)\nВа ҳузурингга келсалар, сен билан Аллоҳ ўргатмаган тарзда сўрашурлар. Ва ичларида, шу гапимиз учун Аллоҳ бизни азобламаса эди, дерлар. Уларга жаҳаннам кифоядир, унга кирурлар. У қандоқ ҳам ёмон жой! (Мужодала сураси 8-оят)\nАллоҳ таоло бу оятда яҳудийларнинг ҳийлаларини фош этиб, уларни мусулмонларга нисбатан муносабатлари қандай эканлигини ошкор қилган.\nЯҳудийларнинг Пайғамбар алайҳиссаломнинг ҳузурларига келганларида у зот билан Аллоҳ ўргатмаган тарзда сўрашишлари қандоқ бўлганини қуйидаги ривоятлардан билиб олишимиз мумкин бўлади.\nМуҳаддислардан Ибни Аби Ҳотим Оиша разияллоҳу анҳо онамиздан бундай ривоят қиладилар:\n«ас-Сому алайка эй Абул Қосим!» (яъни, сенга ўлим бўлсин эй Абул Қосим), дедилар. Оиша онамиз уларга:\n«Ва алайкум ас-Сому»,(сизларга ҳам ўлим бўлсин) дедилар. Шунда Пайғамбар алайҳиссалом:\n«Ҳой Оиша! Аллоҳ таоло фаҳш сўзларни хуш кўрмайди», дедилар. Оиша онамиз:\n«Уларнинг “ас-Сому алайка” (сенга ўлим бўлсин) деганини эшитмадингизми?» деб сўраганларида, Расулуллоҳ саллалоҳу алайҳи ва саллам бундай жавоб қилдилар:\n«Менинг «ва алайкум» (сизларга ҳам), деганимни эшитмадингми?»\nЯҳудийлар ҳар бир нарсада ҳийла ишлатиб, Расулуллоҳ саллалоҳу алайҳи ва саллам ва мусулмонларга ёмонлик қилишнинг пайида бўлардилар. Ҳаттоки улар саломлашиш пайтида ҳам «Ас-Салому алайкум» (сизга тинчлик бўлсин)» дейиш ўрнига тилларини буриб, «Ас-Сому алайкум (сизга ўлим бўлсин)» деб сезилмайдиган қилиб айтишарди.\nАнас ибни Моликдан ривоят қилинади:\n“Кунларнинг бирида Пайғамбаримиз саллалоҳу алайҳи ва саллам асҳоблари билан ўтирган эдилар. Яҳудийлардан бири келиб уларга салом берди. Унинг саломига жавоб беришди. Пайғамбаримиз саллалоҳу алайҳи ва саллам асҳобларига “у нима деганини билдиларингизми?” дедилар. Улар “салом берди ё Росулуллоҳ” дедилар. У “сизларга “Саму алайкум” деди” дедилар. Пайғамбаримиз саллалоҳу алайҳи ва саллам асҳобларига “унга жавоб беринглар” дедилар ва улар жавоб беришди. Пайғамбаримиз саллалоҳу алайҳи ва саллам яҳудийга “сен “Саму алайкум” демадингми?” дедилар. У “ҳа” деб жавоб қилди. Пайғамбаримиз с.а.в. асҳобларига “агар сизларга аҳли китоблардан бири салом берса, уларга “сенга ҳам” яъни “айтган нарсанг ўзинга ҳам бўлсин” деб айтинглар” дедилар.\nУлар ўз қилмишларининг нотўғри эканини яхши билишарди. Шунинг учун ҳам ичларида «шу гапимиз учун Аллоҳ бизни азобламаса эди», деб қўяр эдилар.\nОят сўнгида Аллоҳ таоло яҳудийлар дилидан қандай сўзни ўтказишган бўлса, шу ҳолда яна ўзларига эшиттириш учун нозил қилди:\n«...Ва ичларида, шу гапимиз учун Аллоҳ бизни азобламаса эди, дерлар».\nЯҳудийларнинг бу қилмишлари, албатта ўз баҳосини топади.\n«Уларга жаҳаннам кифоядир, унга кирурлар. У қандоқ ҳам ёмон жой!»\nДемак, ислом динидаги салом лафзи “сийн”, “лом” ва “мим” ҳарфларидан ташкил топиб, натижада “салима, саломатун” сўзи тузилиб “соғ-саломат бўлмоқ, нуқсонлардан омонда бўлмоқ ҳамда тинчлик-хотиржамлик” деган маънони беради. Агар ушбу калимадаги “лом” ҳарфи тушиб қолса “самун” яни “ўлим” деган маънони беради. Бу саломлашиш тури эса шариъати исломияда ман қилингандир. Чунки саломлашишнинг ушбу кўриниши инсонга саломатлик тилаш эмас, балки ўлим тилашдир.\nТааассуфким, бизнинг юртимизнинг баъзи жойларида ҳам яҳудийларнинг ушбу сўрашишига ўхшаш саломлашиш бор. Мисол учун: “Сомайкум” лафзи билан сўрашиш. Аммо, уларнинг саломи билан яҳудийларнинг сўрашишининг фарқи шундаки, яҳудийлардек ёмон мақсадни ният қилмаслигидадир.\nБу дегани нияти яҳудийларнинг нияти каби бўлмаса ушбу салом лафзини ишлатаверсинлар дегани эмас. Балки, буни билганларидан кейин, саломлашиш лафзини тўғрилаб, Қуръон ва суннатга мос равишда саломлашишсинлар демоқчимиз.\nШунинг билан бир қаторда юртимизда турли хил шеваларда саломлашишни ҳам кузатишимиз мумкин. Мисол учун: “ас-Салом”, “салом” ва “саломалайкум” каби салом лафзлари бор. Буларнинг барчаси маъноси тўлиқ бўлмаган, лафзи хадисда айтилганидек бўлмаганлиги учун биз уларни хадисдагидек “ас-салому алайкум” ёки “ас-салому алайкум ва раҳматуллоҳ” ёки “ас-салому алайкум ва раҳматуллоҳи ва барокатуҳ” деб салом беришларини истардик. Бу одобни нафақат диний мутахассис олимлар, балки мактабгача бўлган тарбия масканларида, ўрта мактабларида ахлоқ ва одоб дарсларида таълим берилиши, хусусан ҳар бир ота-она ўз фарзандларига ўргатиб боришлари зарурдир.


Токио-2020. Ўзбекистон делегациясининг байроқдорлари ўзгарди » Дўстлик тумани ҳокимлиги расмий сайти\nДўстлик тумани ҳокимлиги » Янгиликлар » Токио-2020. Ўзбекистон делегациясининг байроқдорлари ўзгарди\n23 июль 2021 йил\nБаходир Жалолов ва Нигора Турсунқулова.\nТокио-2020 Олимпия ўйинларининг очилиш маросимида Ўзбекистон делегацияси байроқдорлари ўзгарди. Бу ҳақда Миллий олимпия қўмитаси бош котиби Ойбек Қосимов «Ўзбекистон 24» телеканалига берган интервьюсида маълум қилди.\n«Бу йилги Олимпиада ўйинларининг ўзига хос жиҳатларидан бири гендер тенгликни сақлаш мақсадида Халқаро олимпия қўмитаси томонидан тавсия этилган бир аёл ва бир эркак номдор спортчилар ҳар бир давлат байроғини олиб чиқади», — дейди у.\nТаъкидланишича, Ўзбекистон байроқдорини тайинлашда ҳар бир мусобақалар жадвали, шунингдек, барча спортчи ва делегация аъзоларининг фикри инобатга олинган. Шу тариқа Ўзбекистон байроқдори бўлиш боксчи Баҳодир Жалолов ва таэквондочи Нигора Турсунқуловага ишониб топширилган.\nАввалроқ, Миллий олимпия қўмитаси Ўзбекистон делегациясининг байроқдорлари гимнастикачи Оксана Чусовитина ва боксчи Бобо-Усмон Батуров бўлиши ҳақида хабар берган эди.\nОксана Чусовитина мазкур ўзгариш ҳақида фикр билдирди.\n«Менга нега ўзгариш бўлганини изоҳлашмади, шунчаки мен бормаслигимни айтишди холос. Иштиёқимни сўндиришди. Бундай қилиш нотўғри. Шунчаки тушунтириш мумкин-ку, ҳаммамиз инсонмиз-ку, тушунамиз», — деди спортчи «Sputnik Ўзбекистон»га.\nАввалроқ, Чусовитина олимпиададан кейин фаолиятини якунлашини маълум қилган эди.\nМаълумот учун, Олимпиада ўйинларининг очилиш маросими бугун Тошкент вақти билан 16:00 да (Токио вақти билан 20:20 да) бошланади.


Жигар савдоси — Huquq\nHome / Департамент фаолиятидан / Жигар савдоси\n29.08.2019\tДепартамент фаолиятидан 284\nЁзнинг жазирама кунларида тановул қилинаётган ҳар бир таомдан шубҳаланишга асос бор. Чунки, бундай кунларда маҳсулотлар қисқа вақт ичида бузилиб, истеъмолга яроқсиз бўлиб қолиши мумкин. Ана шундай вақтда аввало гўштнинг сифатли сақланишига жиддий эътибор қаратиш талаб этилади. Ҳозирга келиб, пойтахт ҳудудидаги ветеринария-санитария талабларига жавоб бермайдиган, лекин ҳайвон сўйиш учун ўзбошимчалик билан мослаштириб олинган кушхоналар фаолияти тўхтатилган. Улар устидан тегишли ташкилотлар доимий назорат ўрнатган.\nАммо шунга қарамай, ҳайвонларни сўйиш ва сотиш билан шуғулланувчиларда ветеринария-санитария қоида ва меъёрларига амал қилмаслик ҳолатлари учраб турибди. Хусусан, республикамизнинг айрим вилоятларидан сифатсиз гўшт ва калла-почалар яширин равишда пойтахтимизга олиб келиб сотилмоқда ва натижада хавфсизлиги ҳамда сифати кафолатланмаган маҳсулотларнинг ноқонуний савдоси учрамоқда.\nТонгга яқин деҳқон бозорларига кириб келган машиналардан сотиш учун келтирилган турли маҳсулотлар туширилади. Ўша пайтда Департамент ходимлари томонидан бозорга қандай маҳсулотлар келаётгани назорат қилиб борилади. Мазкур жараёнда Департаментнинг Яшнобод туман бўлими ходимлари эътиборини автомашинасидан калла-поча тушираётган шахс тортди.\nДастлабки суриштирув жараёнида маълум бўлишича, машинасида калла-поча олиб келган шахс Юқоричирчиқ туманида яшовчи Ортиқ Тулепов (исм-фамилиялар ўзгартирилган) экан. У тадбиркор сифатида рўйхатдан ўтмасдан, бу борадаги белгиланган тартибларга амал қилмасдан «Авиасозлар деҳқон бозори»да калла-поча сотиш билан шуғулланиб келганлиги аниқланди. Ўша куни О.Тулепов қорамолнинг гўштидан ажратилган суяк ва жигарини номаълум шахслардан олиб, сотиш мақсадида бозорга олиб келган экан. Ундан ашёвий далил сифатида олинган молнинг 66,4 килограмм сўйимдан чиққан чиқиндилари, 10,5 килограмм суяги, 11,5 килограмм жигари, жами 88,4 килограмм маҳсулотлар ветеринария-санитария экспертизасининг хулосасига кўра истеъмолга яроқсиз деб топилди. Шунингдек, уларда 30 дан ортиқ микроблар борлиги, жигарнинг учдан икки қисми фасциолёз (жигар қурти билан зарарланган) касаллиги билан зарарланганлиги, мол гўштидан ажратилган суяк ҳидланганлиги маълум бўлди.\nШу куни бошқа бир ҳолатнинг ҳам олди олинди. Фуқаро Фарида Эркинова ҳам тегишли ҳужжатларсиз қорамолларнинг калла-почаларини сотиш учун бозорга келтирганлиги маълум бўлди. Ундан 43,3 килограмм қорин ва ичаклар, 65,4 килограмм ўпка, 9 килограмм мия ва 10 дона оёқ ашёвий далил сифатида олиб қўйилди. Ветеринария-санитария экспертизасининг хулосасида ашёвий далил сифатида олиб қўйилган маҳсулотларда зарарли микроблар борлиги қайд этилди.\nДепартамент ходимлари ўтказган тадбир жараёнида яна бир шахс томонидан истеъмолга чиқарилмоқчи бўлган яроқсиз маҳсулотнинг сотувига чек қўйилди. Турғун Абилов Яшнобод туманидаги бозорлардан бирига сотиш учун 12 килограмм калла гўшти, 78 килограмм жигар олиб келган. Сотувга чиқарилмоқчи бўлган калла гўшти ва жигар ветеринария-санитария экспертизасидан ўтказилди ва улар чўчқанинг калла-почалари эканлиги маълум бўлди. Шунингдек, калла гўштида инсон саломатлигига зарар етказувчи турли микроблар борлиги ва жигарнинг эса ярмидан кўпи фасциолёз касаллиги билан зарарланганлиги аниқланди.\nМазкур ҳолатлар бўйича айбдор шахсларга нисбатан ҳуқуқий чоралар кўрилди. Улардан ашёвий далил сифатида олинган маҳсулотлар эса белгиланган тартибда йўқ қилинди.\nАлбатта, бу каби маҳсулотларга аҳоли эҳтиёж сезади, аммо масаланинг иккинчи томони ҳам бор. Калла-поча тез айнийдиган, агар сифатсиз бўлса турли касалликларни келтириб чиқарадиган маҳсулот. Шунинг учун унинг савдоси билан шуғулланишнинг ўзига хос тартиби бор. Аввало, маҳсулот соғлом қорамолники бўлиши, уни сотишдан олдин албатта ветеринар текширувидан ўтказиш керак. Юқорида номлари тилга олинган шахслар эса бу қоидаларнинг ҳеч бирига амал қилишмаган. Истеъмолга яроқсиз, ўзгалар саломатлигига рахна соладиган маҳсулот сотганлар учун эса жавобгарлик муқаррар.\nДепартаментнинг Яшнобод тумани бўлими бошлиғи


Ёш футзалчиларимиз Тожикистондан 7:2 ҳисобида енгилди\nфутзал бўйича Осиё чемпионати U20 мусобақасининг Марказий минтақа саралаш баҳслари бўлиб ўтмоқда. Бугун, Ўзбекистон ёшлари Тожикистон билан ...\nТошкентнинг «Локомотив» клуби иш ташлаш эълон қилди\nжамоаси футзал бўйича Ўзбекистон чемпионатининг навбатдаги тур ўйинига бормади. 7 июнь куни «Локомотив» клуби «Пахтакор» билан учрашиши лозим эди, аммо ... ЎФА ҳозирча бирор бир изоҳ келтирганича йўқ. Бир неча кун аввал ЎФА футзал, аёллар ва ёшлар жамоасига эътибор қаратмаган футбол клублари суперлигани ...\nОсиё чемпионати совриндорлари тантанали равишда кутиб олинди (фото)\nТайпейи мамлакатида бўлиб ўтган футзал бўйича Осиё чемпионатида Ўзбекистон терма жамоаси 3-ўрин учун баҳсда Ироқ терма жамоасини мағлубиятга учратиб, мусобақанинг бронза медалларига ... учратиб, мусобақанинг бронза медалларига сазовор бўлганди. Бугун футзал бўйича Ўзбекистон терма жамоаси аъзолари юртимизга қайтиб келишди. ...\nфутзал. Осиё чемпионати. Ўзбекистон бронза медалини қай тарзда қўлга киритди (видео)\nфутзал бўйича Осиё чемпионатининг 3-ўрин учун ўтказилган баҳсида Ўзбекистон терма жамоаси Ироқ терма жамоасига қарши майдонга тушди. Драматик ... вакилларимиз очишди. Лекин шундан сўнг рақиблар кетма-кет уч бор футзалчиларимиз дарвозасини ишғол қилишди. Иккинчи бўимнинг илк ярмида ...\nфутзал бўйича Осиё чемпионати якуний паллага етиб келди. Бугун мусобақанинг ғолиб ва совриндорлари аниқланади. Ўзбекистон терма жамоаси учинчи ... аниқланади. Ўзбекистон терма жамоаси учинчи ўрин учун баҳсда Ироқ футзалчилари билан тўқнаш келади. Эрон эса Япония билан чемпионлик масаласини ...\nТайпейида давом этаётган футзал бўйича Осиё чемпионатида Ўзбекистон терма жамоаси ярим финалда Осиё «гиганти» Эрон терма жамоасига қарши баҳс олиб борди. Бу ўйинда вакилларимиз ...\nберганимиздек, бугун Ўзбекистон футзал терма жамоаси Осиё чемпионатининг ярим финали доирасида мусобақа фаворити Эрон терма жамоасига қарши ўйинда майдонга тушади. Терма жамоа ...\nЭнг йирик мағлубиятни 2014 йилги Осиё чемпионатни қабул қилганмиз. Вьетнамда бўлган мусобақада 0:10 ҳисобида ютқазганмиз.\nфутзал бўйича Осиё чемпионати доирасидаги Ўзбекистон ва Вьетнам терма жамоалари ўртасидаги чорак финал учрашуви ўтказилди. Қизиқарли ва муросасиз ... рақиб дарвозасини аниқ нишонга олди. Шу тариқа, Ўзбекистон футзал терма жамоаси ўз тарихида тўққизинчи бор Осиё чемпионати ярим финал ...


Beshariq.uz - Халқ депутатлари туман Кенгашининг сессияси\n2021-12-23 13:19:26 37\n2021 йилнинг 14 декабрь куни Халқ депутатлари Бешариқ туман Кенгашининг навбатдаги сессияси бўлиб ўтди. December 14, 2021\nҲОКИМ ҲАЛҚГА МУРОЖААТ ҚИЛДИ.\nТуман Кенгашининг навбатдаги сессиясига маҳаллий Кенгаш депутатлари, ҳоким ўринбосарлари, сектор раҳбарлари, ташкилот муассаса, жамоат ташкилотларининг вакиллари ҳамда оммавий ахборот воситалари ходимлари, блогерлар таклиф этилди.\nСессияни туман Кенгаши раисининг ўринбосари, 1-капаянги сайлов округидан депутат С.Темиров очди ва олиб борди.\nБешариқ туманининг 2021 йилдаги ижтимоий –иқтисодий ривожлантириш якунлари ва 2022 йилнинг истиқболли режалари тўғрисида туман ҳокими Расулжон Каримович Жўраев Халқга мурожаати эшитилди.\nТуман ҳокими 2021-йилда, яъний “ёшларни қўллаб қувватлаш ва аҳоли саломатлигини мустаҳкамлаш йили”да амалга оширилган ишлар юзасидан батафсил ҳисобот берди. Хусусан, туманда саноат маҳсулотлари ишлаб чиқариш 773.3 млрд сўмга аҳоли жон бошига саноат жон бошига ишлаб чиқариш эса 3 млн 306.1 сўмга, халқ истемоли моллари ишлаб чиқариш ҳажми 270 млрд сўмга, аҳоли жон бошига 1 млн 68.8 минг сўмга етказилди.\nҚишлоқ хўжалиги маҳсулотлари ишлаб чиқариш 1 трлн 741.5 млрд сўмга, хизматлар кўрсатиш 336.2 млрд сўмга, чакана савдо айланмаси 298.5 млрд сўмга ёки 102.4 фоизга, аҳоли жон бошига 1 млн 276.2 минг сўмга, қурилиш ишлари 134.5 млрд сўмга ёки 117.6 фоизга, аҳоли жон бошига 525 минг сўмни ташкил этди.\nТуман ҳокими барча соҳалари ва ҳокимликнинг бўлиб ва бошқармалари томонидан амалга оширилган ишларни танқидий таҳлил этди ва 2022 йил давомида белгиланган режаларни амалга ошириш юзасидан илгари сурилган лойиҳа ва таклифларни баён этди.\nСессия ишини онлайн тарзда ижтимоий тармоқлар орқали тўғридан-тўғри олиб кўрсатилди. Оммавий ахборот воситалари томонидан кузатиб борилди.\nБешариқ тумани ҳокимлиги Ахборот Хизмати


Ироӄ иӄтисодиёти: бундан буён нима бўлади?\nФарангис Саид АҚШ Ироӄӄа ӄарши урушни икки иддао билан бошлаган эди. Биринчиси – Ироӄда оммавий ӄирғин ӄуроллари бор ва Саддам Ҳусайн уларни истаган дамда АҚШга ӄарши ишлатиши мумкин. Ва иккинчи иддао – Саддам Ҳусайн Ал-Қайда террор тармоғи ва унинг раҳбари Усама Бин Ладен билан боғлиӄ. Ваӄт ўтиб, бу икки иддаонинг асоссиз экани, тўғрироғи БМТ ХК ӄарорисиз суверен давлатга ӄарши уруш бошлаш учун етарлича асос бўлмагани аён бўлди. Айрим мутахассислар уруш бошланмай туриб, унинг ортидаги асл сабаб нефт, дейишган эди. Мана, Ироӄда ҳокимият ироӄликлар ӄўлига ўтди. Хўш, нефт секторини бундан буён ким назорат ӄилади?\nБританиядаги “Икономист Интеллиженс Юнит” тадӄиӄот маркази таҳлилчиси Нил Партрик бу саволга шундай жавоб беради:\n”Нефтдан олинган даромадлар ҳокимият ироӄликларга ўтганидан кейин ҳам Ироӄдан ташӄаридаги банк ҳисобига ўтказилаверади. Аммо ҳисобни Ироӄ ҳукумати назорат ӄилади. Нефт соҳасини назорат ӄилиш вазифаси Ироӄнинг янги Нефт вазирлиги зиммасига юклатилади.”\nМутахассиснинг ӄайд этишича, БМТ ХКнинг Ироӄӄа оид сўнгги резолюциясига кўра, Нефт вазирлиги салоҳияти чеклангандир. Унинг асосий вазифаси, Партрикка кўра, хорижий сармояларни жалб этишдан иборат. Вазирлик хорижий ширкатларга нефт соҳасида хизмат кўрсатиш ва нефтни ӄазиб олиш имконларини беради, аммо нефт секторидан улушларни хорижликларга сотмайди, деб билдиради лондонлик иӄтисодчи.\nДемак, нефт секторини ким назорат ӄилади, деган савол ҳамон очиӄлигича ӄолмоӄда?\n”Жиддий масалалар, масалан даромадларни таӄсимлаш масаласи ҳозирча, тўлаӄонли янги суверен ҳукумат сайланмагунича, кўриб чиӄилмайди,” - дейди “Икономист Интеллиженс Юнит” таҳлилчиси Нил Партрик.\nУрушдан олдин, кўпгина хорижий мамлакатлар, хусусан Франция ва Россия нефт ширкатлари Ироӄ билан савдо-сотиӄ юритганлар. (Ёдингизда бўлса, айнан шу икки давлат Саддам Ҳусайн раҳбарлигидаги Ироӄӄа энг катта ҳажмдаги сармоя ётӄизиб, энг йирик контрактларга эга бўлган ва шу боис уруш режасига ӄаршилик кўрсатиб келган эди). Ушбу ширкатларнинг айримлари ҳозирда ҳам Ироӄда фаолият олиб бормоӄда. “Келлог, Браун энд Рут” номли халӄаро компания АҚШнинг Пол Бремер раҳбарлигидаги маъмурияти билан шартнома тузиб, бошӄа ширкатларни субпудрад асосида Ироӄдаги ӄайта тиклаш ишларига жалб этган эди. Айни ваӄтда Ироӄ Нефт вазирлиги ҳам айрим контрактларни таӄдим этган. Эндиликда, контрактларни таӄсимлаш салоҳияти батамом Нефт вазирлигига ўтади.\nИроӄнинг Франция ва Россия каби давлатлар билан иӄтисодий муносабатларини тилга олдик-ми, хорижий ӄарз масаласига тўхталмасак бўлмайди. АҚШ Ироӄӄа ӄарши уруш бошлаш режасини илгари сураётганда ҳам, уруш давомида ва ундан кейин ҳам Ироӄ ӄарзларидан воз кечиш масаласи кўтарилган эди. Аммо, “Икономист Интеллиженс Юнит” таҳлилчиси Нил Партрикнинг билдиришича, муаммо ҳамон ҳал этилмаган:\n”Менимча, Франция ва Россия Ироӄ Муваӄӄат ҳукумати билан ӄарзлар масаласини муҳокама ӄилади. Аммо тўлаӄонли суверен ҳукумат ҳокимиятга келмагунича, натижага эришиб бўлмайди, деб ўйлайман. Янги ҳукумат эса ушбу масалани нафаӄат Россия ва Франция, балки бошӄа халӄаро кредиторлар билан кўриб чиӄишга мажбур бўлади.”\nДемак, мутахассисга кўра, Ироӄ халӄи суверен ҳокимиятни сайламагунича, иӄтисодиётга оид кўплаб масалалар ҳал этилмайди.\nИроӄ ҳукумати урушдан олдин ҳам ӄатор масалаларни мустаӄил равишда ҳал эта олмас эди. Ҳа, Форс Кўрфази урушидан сўнг Ироӄӄа нисбатан санциялар жорий этилган. Ироӄ билан олди-сотти масалалари БМТнинг “Нефт эвазига озиӄ-овӄат” дастури доирасида амалга оширилар, шу боис АҚШнинг Саддам Ҳусайнга ӄарши урушидан олдин Ироӄдаги иӄтисодий вазият оғир эди. Ишсизлик даражаси 60-70 фоизни ташкил этар эди. Ироӄда ёш болалар музӄаймоӄ нималигини билмай, катта бўлгани ҳаӄида ҳамон гапирилади.\nОзодлик радиосининг Бағдоддаги мухбири Самий Ал-Хўжа ўша даврни шундай эслайди:\n”Саддам даврида одамлар камроӄ пул топарди. Кўп нарсалар, масалан кир ювиш машинаси, музлатӄич ёки совутгич сотиб олиш имкони йўӄ эди.”\nБундан ӄарийб 6 ой олдин Пол Бремер маъмурияти Ироӄда янги валюта – янги динорни муомалага киритди. Ироӄликлар уни “Бремер динори”, деб атаётган эдилар. Самий Ал-Хўжанинг билдиришича, мана уч ойдир-ки, динор курси барӄарор, 1 АҚШ доллари тахминан 1450 динорга тенг. “Одамларнинг янги валютага ишончи ошиб бормоӄда, чунки улар кирим-чиӄимларни режалаштира олади, ҳаётни режалаштира олади”, - дейди у.\nҲокимиятнинг Ироӄ Муваӄӄат ҳукуматига ўтишидан сўнг одамлар ҳаёт яхшиланишига ишонишяптими, деган саволга Ал-Хўжа мана бундай жавоб берди:\n”Бу жуда мураккаб савол. Келажакда нима бўлишини ҳеч ким билмайди. Балки мамлакатда яна тартибсизликлар бошланар?! Хавфсизлик вазиятининг ӄандайлиги яхши маълум. Ҳужумлар давом этмоӄда. Одамларнинг кайфиятини ӄўрӄув ва хавотир эагаллаган, дейиш мумкин.”


Трамп Кеношудаги тартибсизликларни "ички террорчилик" деб баҳолади\n27 ноябр 2020, Тошкент вақти: 20:18\nКеношуда норозилик намойишлари 23 август куни тартибсизликларга айланиб кетган.\nАҚШ президенти Дональд Трамп полиция томонидан қора танли отиб қўйилганидан кейин тартибсизликлар бошланиб кетган Кеношу шаҳрига 1 сентябрь куни сафар қилди.\nБир неча кун олдин Висконсин штати гебернатори Тони Эверс Трампни бу сафарни бекор қилишга чақирган эди.\nДемократлар партияси вакили бўлган губернатор Тони Эверс Трампнинг Кеношуга келиши штат ҳукуматининг мазкур шаҳарда тартиб ўрнатиш ва зиддиятга барҳам бериш бўйича олиб борган барча ҳаракатлари бекор бўлишига туртки беради, деб ҳисоблайди.\n3 ноябрда ўтадиган президентлик сайловига тайёргарликни бошлаб юборган Трамп шаҳарларнинг демократик партияга мансуб бўлган мэрлари фаолиятини танқид қилмоқда.\nКеношуга қилган ташрифи чоғида ҳам Трамп демократларни тартиб ўрната олмагани учун танқид қилди.\nДональд Трамп Кеношу марказига бориб тартибсизликлар пайтида вайрон қилинган ва ёқиб юборилган 30та бизнес субъектини кўриб чиқди.\n«Бу норозилик намойишлари эмас, бу ҳақиқий ички террордир»,-деди Трамп.\nАҚШ президенти Висконсинни бошқараётган демократларни танқид қилар экан, мамлакатда тизимли ирқчилик ва полиция ҳукмронлиги мавжуд эканини кескин инқор қилди.\nВисконсин президентлик сайловларида Трамп ва унинг сайловдаги рақиби Жо Байден учун муҳим аҳамиятга эга бўлган штатдир.\nБайден 31 август куни сўзлаган нутқида Трампни мамлакатдаги кескинликни кучайтираётганликда айблаган ва қора танлининг ўлдирилиши оқибатида бошланиб кетган тартибсизликларни қоралаган эди.\nКеношуда 23 август куни 29 ёшли афроамерикалик Жейкоб Блейк оқ танли полициячи томонидан отиб қўйилганидан сўнг бошланган норозилик намойишлари тартибсизликларга айланиб кетган эди.


Тошкент метроси поездларига чиққан йўловчилар ана шундай даъватдан "баҳраманд бўлмоқда".\nТошкент метроси ва маршрут таксиларида одамларни “давлат сиëсатига қарши гапираëтганлар”ни кўрса¸ зудлик билан кучишлатар тизимларига хабар беришга ундовчи плакатлар пайдо бўлди. Тинчлик ва хавфсизликни сақлаш иддаоси билан рағбатлантирилаëтган бундай даъватга амал қилиб¸ ҳукумат сиëсатидан норозиларни милиция ва МХХга чақиб берасизми? Сешанба кунги жонли суҳбатда шу ҳақда гаплашамиз.\nАпрель ойидан Тошкент метрополитени ва маршрут таксиларида йўловчиларни “огоҳликка ундовчи” янги мазмундаги плакатлар пайдо бўлди. Авваллари айтиб келинган “шубҳали буюмларни кўрганингизда¸ метрополитен ходимларига хабар қилинг” даъвати ëнига энди¸ “давлат сиëсатига қарши гапираëтган одамларни кўрсангиз¸ милиция ишонч телефонларига қўнғироқ қилинг”¸ деган чақириқ қўшилди.\nЎзбекларни ëппасига чақимчига айлантириш операциясига қўшилаëтган кўнгиллилар ҳам сероб.\n“Жамоат транспорти салонида¸ оралиқ ва охирги бекатларда¸ аҳоли гавжум бўлган ва кўп тўпланадиган жойларда одамлар томонидан давлатимиз сиëсатига қарши сўзлар¸ террорристик ва қўпорувчилик ҳаракатларини содир этиш ниятида юрган шахслар тўғрисидаги гаплар ва бошқа ғаразли ташвиқотлар юритилганда¸ қолдириб кетилган шубҳали буюмлар аниқланганда ва шунга гумон қилинганда бу ҳақда зудлик билан қуйидаги ишонч телефонларига хабар қилишингизни сўраймиз”¸ дейилади янги эълонларда. Эълон сўнгига Тошкент шаҳар милициясининг ишонч телефонлари ëзилган ва варақа “Огоҳлик давр талаби!”деган шиор билан тугаган.\nЎтган йил охирида йўловчи ташиш билан шуғулланадиган ҳайдовчиларга автотранспорт воситасида шубҳали шахс ёки шубҳали буюм борлиги аён бўлса¸ зудлик билан салондан йўловчиларни тушириб, милиция органларига хабар бериш лозимлигини уқтириш бошланган эди.\nОдамларни очиқдан-очиқ ўз ëнидагиларни чақиб беришга қилинаëтган бундай даъватга муносабатингиз қандай?\nЧақимчилик бугунги ўзбек жамиятида оддий нормага айландимики энди ҳукумат уни бемалол тарғиб қилишга ўтди?\n“Давлатимиз сиëсатига қарши гапираëтганлар” деганда ҳокимият нимани назарда тутмоқдаю¸ сиз нимани давлат сиëсатига қарши деб биласиз?\nЭртага қўшниси¸ ҳамкасби¸ таниши ëки умуман танимаган одами газ йўқ¸ свет йўқ¸ бу қандай ҳаëт бўлди ўзи¸ деб гап бошласа¸ уни милицияга чақиб берувчилар армияси пайдо бўлмаслигига ишонасизми?\nСиз қайси вазият ва қайси эҳтиëжда чақимчилик қилгансиз ëки қилишингиз мумкин?\nОдамларни бир-бирига ишончсиз ҳолга солиш¸ ҳаммани бир-бирида¸ ҳатто ўз яқинларидан қўрқиб яшашга етаклаш бугун Ўзбекистонда давлатнинг изчил сиëсатига айланди дейиш мумкинми?\n5 апрель¸ сешанба куни Тошкент вақти билан оқшомги соат 7 дан 8 га қадар бўладиган жонли суҳбатда шу ҳақда гаплашамиз.